
Córsou - Aruba - Maarten 


Consulta tripartite a logra mas 
colaboracion entre paisnan 




DIALUNA ultimo a tuma lugar 
e di tres consulta tripartite entre 
Córsou, Aruba y Sint Maarten. 

Promé Ministernan di Córsou, 
Eugene Rhuggenaath, di Aruba, 
Evelyn Wever-Croes y di Sint 
Maarten, Leona Romeo-Marlin, a 
reunl e biaha aki na Córsou. 



SECURE 

We dan *t ftiSt say it ... We Guarantee 'tt /// 

ASIS 

INTERNATIONAL 

Advancing Security Worldwtde 

y&ur securiiyprotectiori 
partner stnce 1996 

TeL 582-7252 

Everyone deserves a safe place to work, 
live and play. 


E tres Promé Ministernan di e islanan a 
topa otro pa duna contenido n’e convenio 
cu a keda firma na janiiari ultimo, yama 
Acuerdo di Savaneta. 

A delibera hopi riba e forma di colabora- 
cion cu mester existi entre e 3 paisnan 
aki, esta Aruba, St. Maarten y Corsou. 
Ta importante pa traha hunto, pasobra 
e ora ey bo ta mas fuerte. 

Liña córá di e reunion tabata cu hunto 
mester keda mehorá tur mecanismo pa 
un colaboracion boluntario mas estrecho 
entre e paisnan autónomo den Reino y 
pa hunto para mas fuerte y siña di otro. 


A para keto n’e parti di migracion, en 
particular relacioná cu e situacion di 
Venezuela, caminda Conseho Social 
Económico (SER) di Córsou a duna un 
presentacion di resultadonan di e simpo- 
sio tocante migracion, cu a tuma lugar 
na luna di mei ultimo. 

Tur tres pais ta di acuerdo cu ta nece- 
sario pa riba e tereno aki trata na haci 
escohonan mas tanto posibel conhunta- 
mente, ya cu decision di un pais por tin 
influencia riba e otro paisnan. 



Always accurate and 
easy customizable 


Payroll Pro 


Quick support from our 
locally based specialists 


HRM 


■ Complete integration of HRM and Payroll 

■ The #1 payrofl software in the Dutçh Caribbean 

■ For all oormmeroial and govemmental organizations 




Tel.: 583-7072 | info@vcc-int.com | wvjw.vcc-int.com 

Premier Evelyn Wever-Croes durante reunion na Corsou: 

## Crisis di Venezuela ta crisis mundial, 
y comunidad mundial tambe mester 
carga nan responsabilidad ## 



DIALUNA a tuma lugar na Corsou un reunion entre e 
tres Prome Ministernan di Aruba, Evelyn Wever-Croes, 
di Corsou, Eugene Rhuggenaath y di Sint Maarten, Le- 
ona Romeo Marlin. Esaki ta di tres biaha cu e premier- 
nan ta reuni den e cumbre di premiernan. 

VENEZUELA 

Varios punto a wordo trata den un dia di reunion. Ven- 
ezuela tabata un punto importante riba agenda, y tam- 
be e asistenca financiero cu Hulanda a priminti. 
Durante e conferencia di prensa despues di e reunion, 
Premier Evelyn Wever-Croes a indica cu Aruba ta con- 
vivi cu Venezuela. 

“Nos tin lasonan familiar, cultural y economico cu Ven- 
ezuela y nos ta convivi cu locual ta pasa eynan. Sinem- 
bargo nos no por haci mucho mas. 

E crisis di Venezuela no ta di Venezuela so, e no ta un 
crisis di e region so. E ta un crisis mundial y comuni- 
dad mundial no por bira cara mas p’e crisis aki. 

Nos ta un pais chikito, y nos a haci hopi caba. 


E impacto di e crisis riba nos pais ta grandi. 

Y ta un reto diario pa atende cu ne. Nos a, nos ta y nos 
lo sigui haci nos parti. Esey ta conta pa Corsou tambe. 
Awor demas paisnan tambe mester haci di nan parti”, 
Premier Evelyn Wever-Croes a expresa durante e con- 
ferencia di prensa na Corsou. 

E honestidad di e palabranan aki a ricibi hopi sosten 
na Corsou. Corsou ta pasando den circumstancianan 
similar cu Aruba. Pa cua motibo, Premier Evelyn Wev- 
er-Croes ta bisa cu ta hopi importante pa ta para riba 
e mesun linea pa fortalece otro den tur e retonan cu e 
islanan ta enfentando. 

“Si nos haci cosnan hunto, nos ta mas fuerte para pa 
enfrenta tur e retonan”. 

Reunionnan di Cumbre entre e tres Premiernan a bay 
bon y t’e intension pa sigui cu e reunionnan aki p’asina 
estrecha e lasonan mas fuerte ainda y fortalece otro 
den tur reto. 

Minister di 

# To be or 


Enseñansa: 

not to be # 



Pa: Victor (Toko) Winklaar 


TA un secreto publico cu cosnan no ta bayendo bon den ense- 
ñansa caminda e frustracion cu a bin ta existi y cu ta sigui crece 
dia tras di dia, ta birando un problema serio pa tur hende. 
Esaki hasta p’e propio Minister Armando Rudy Lampe, pero 
tambe pa su Gobierno di cual e ta forma parti, ya cu e kehonan 
riba e maneho di e mandatario aki, a yega caba na porta di Con- 
seho di Minister. 

En realidad ya caba a constata cu no tin forma di dialoga cu 
Minister Armando Rudy Lampe riba su maneho, caminda el 
a asumi un rol intransigene caminda loke e bisa a bay y ta un 
posicion sumamente delicado y hasta peligroso, mirando e im- 
portancia di enseñansa den cualkier sociedad. 

Minister Lampe practicamente nunca a presenta un plan di 
maneho, un yision cu e tin pa atende cu educacion di nos hen- 
denan y mas tanto e ta ser considera como un Minister cu ta 
domina e specialidad di desmantela tur cos cu na su concepto, 
cual e no tin ainda, no ta corecto. 

No solamente tin resistencia pa su maneho for di esnan trah- 
ando den enseñansa y cerca mayornan di mucha cu ta bay scol, e 
resistencia aki ta existi for di comiensa p’e fraccion di oposicion 
den Parlamento cu ta AVP, pero esaki a manifesta su mes tambe 
den algun miembro di e fraccion mas grandi den Parlamento cu 
ta sostene e actual coalicion, esta fraccion di MEP. 

Ya caba tin critica y ta cuestiona cu Minister Armando Rudy 
Lampe no ta atene su mes na duna cuenta na Parlamento riba 
su maneho, ya cu e no a duna contesta na preguntanan haci re- 
laciona cu su maneho, el a bin ta causando consternacion den 
varios reunion cu el a tene cu grupo di maestro, caminda tin 
cu a bandona reunion pa motibo cu Lampe ta intransigente pa 
bise na un forma mas fin, na lugar di bisa cu e no tin un benul 
di loke e ta haciendo. 


Hecho ta cu e Minister ta poniendo pia abou pa su maneho, 
pensando cu su fraccion tin un rol cardinal den e coalicion ac- 
tual siendo cu esaki no f e caso compara cu p.e. fraccion di 
POR, cu ta determinante pa existencia di e actual coalision. 

Den e mundo di maestronan mes ta bibando e incoomodidad 
cu Gobierno mes no a actuando contra di e Minister caminda 
ta tardando na interveni y evita problemanan mas grandi sigur 
p’e aña escolar nobo, caminda ya caba ta papia di un posibel 
accion. 

Un informa extraoficial, pero f e tipo di incomodidadnan aki 
Minister Armando Rudy Lampe ta creando y un biaha mas a 
manda yama e Minister den un reunion publico, pa e bin duna 
cuenta y bin duna claridad riba loke e ta haciendo cu enseñansa 
pa algun luna caba. 

Ya caba ta wordo infoma cu tin skolnan cu a caba di haya airco 
nobo ta wordo confronta cu tin compania ta avisa cu nan lo bin 
kita e airconan pa motibo cu Gobierno no a cumpli cu pagonan 
necesario, cu ta bolbe pone e Gobierno den un mal bista den 
comunidad. 

E hecho cu e Minister a dicidi tambe di elimina servicio di 
guardianan di seguridad na algun skol cu por ta victima facil di 
anti socialnan y vandalismo di hendenan cu ta causa daño serio 
na propiodad di e scolnan aki. 

Kisas e momento a yega p’e tres fraccionnan den coalicion, in- 
cluso e fraccion di RED cu ta sostene Lampe como Minister 
den Gabinete Wever Croes, pa asumi nan resonsabilidad y nom- 
bra un Minister di Enseñansa nobo, un Minister cu tin nocion 
di kico tin cu wordo haci y con pa hinca un maneho den otro 
cu ta sirbi interes general di e pais. 


Algun tempo atras un miembro di oposicion a declara cu bou 
maneho di Minister Armando Rudy Lampe, enseñansa su 
problemanan ta lanta cabes for di Universidadi di Aruba te ne 
maneho di crechenan rond Aruba. 

No tin consistencia den su maneho, ta tuma medidanan contra- 
dictorio den varios sector si cu analisa consecuencianan di e me- 
didanan aki, caminda despues no ta presenta un hustificacion 
adecuado y aceptabel pa e decisionnan aki.Loke ta mas impac- 
tante den e desaroyonan aki, ta cu Gobierno mes of mihor bisa 
Conseho di Minister, ta mustrando un pasividad grandi pa cu 
e situacion aki caminda ta duna e impresion cu nan no ta kibra 
cabes cu loke Minister Lampe haci of keda sin haci. 


Si surgi resistencia mes di e fraccion di RED, si acaso esaki yega 
mas na un kiebro den e actual coalicion, esaki no a bira un peli- 
ger pa Gobierno di coalicion caminda semper RED a wordo 
y ta wordo considera un tipo di ‘spare-tire’ di e Gabinete aki. 
Dado momento mester scoge pa sirbi interes general di ense- 
ñansa na lugar di sirbi interes di un Minister cu tin sosten di 
un gran fraccion cu ta conta cu solamente un asiento den Par- 
lamento. 

Na fin al di cuenta, mirando tur cosnan cu ta pasando den ense- 
ñansa, realmente Minister Rudy Lampe por ser bisa ta ‘meant 
not to be.’ 

GOBIERNO aki ta unico. E1 a sa di subi webo, 
pan, gasoline mucho mas. Aruba ta birando dia 
pa dia mas caro. Tur hende a cuminsa na de- 
manda e.o. aumento di salario. Menos e Gober- 
nantenan, cu no kier tende cu si ta tuma medi- 
danan di austeridad, cu mester cuminsa cu nan 
mes prome. 

++++++++++++++++++++ 

Amienda di Adi Thijsen y Rocco Tjon ta nulo pa 
Evelyn y Xiomara. Otmar Oduber a laga sa cu 
MEP mester ruim op nan rotzooi interno den 
MEP of e ta haci’e pa nan. 
++++++++++++++++++++++ 

Tin 3 sospechoso deteni relaciona cu un inves- 
tigacion di porno infantile, pero ta reina un si- 
lencio grandi. Ningun hende sa kende t’e 3 sos- 
pechosonan aki. 

++++++++++++++++++ 

Tin un situacion preocupante den Cuerpo Poli- 
cial, cu si Minister Andin Bikker no tuma accion 
mesora, KPA lo degrada mas y mas. Manera ta 
ser bisa, no tin leadership den top. Top ta “kon- 
kel” pa amiga y esnan cu sa mas ta keda atras. 
Friends & Friends ta keda bon beneficia. Y pa 
tapa boca di SPA, ta pone un miembro di direc- 
tiva di SPA schouder cu schouder cu amiga di 
top di Polis. 

Di basta tempo caba e amiga aki ta haciendo 
desordo p’e bira Hoofdagent y awor top a te has- 
ta “trek in” KM y nombra (lesa konkel) amiga 
p’e haña puesto di Hoofdagent riba otronan cu 
tin mas derecho riba dje. KPA, Quo Vadis!! Chi- 
cote lo keda vigila!! 


Ata e prome prueba. KM no. 623 — 2019. In- 
trekken KM 490 -2018 en plaatsing van mevr. 
L.J.N.Wix en mevr. E.E. Geerman in de functie 


van Projectvoorbereider,en dhr. G.P. Geerman 
en Mevr. A.A. Hassell in de functie van Special- 
ist (Operationeel analist)..Prueba di konkel- 
mento. 

++++++++++++++++++++ 

Traimerdia ta laga Armand Rudy Lampe con- 
firma con mal Minister di Enseñanza e ta. Bo 
no por kere cu bo kier implementa un systema 
di Finlandia, si no a purb’e nunca antes na Aru- 
ba. Na Finlandia mes, a tuma sigur un 30 aña 
prome cu el a ser califica un bon sistema. Go- 
bierno mester stop di hiba un maneho ad-hoc, 
keriendo cu tur hende ta guli manda abao. 
++++++++++++++++++++++ 

Prome Minister Evelyn Wever Croes tin prob- 
lema pa haya un Hefe pa su Departamento di 
Integridad. Siendo Integridad ta alto riba su 
lista. Acaso no tin hende integro mas na Aruba, 
te pa haya uno pa bira Hefe di Bureau Integrit- 
eit? Pa bay puntra Corsou y St. Maarten con por 
yuda Aruba? Na St. Maarten ta Hulandes tin e 
maneho. Acaso Prome Minister kier pa Huland- 
esnan mes tuma over tambe na Aruba? 


Bo a topa cu Guilfred Besaril? Si e Minister 
Plenipotenciario. Ta na Aruba atrobe, pa haci 
kico, nos lo sa den dianan benidero. Pero e Me- 
neer aki ta gusta la dolce vita. Biaha, come bon, 
mira su bachinan cu ta kedando preta na su 
curpa. Sigur e lo ta hay’e ta bishita algun de- 
partamento, pa finalmente bisa cu su biahe no 
ta pornada. Y asina e por keda den un hotel di 5 
strea, biaha den First Class, etc. Sa biba bon!!! 


Y no ta MEP a priminti den campaña cu un di e 
gastonan cu MEP lo baha, ta biahamento. Pero 
unabes den Gobierno, ta masha biahamento tin 
y te ainda. Dia cu MEP cumpli 2 aña den Gobi- 
erno, Chicote lo haci un encuesta. Menciona e 
Ministernan cu mas a biaha den e añanan aki? 

Segun relato mensual di april 

Entrada di turismo ta empuha reserva di divisa 



COMPARA cu maart 2019, den e luna di april 2019, e canti- 
dad di placa den circulacion a expande cu Afl. 55,8 miyon te na 
Afl. 4.461,9 miyon. Esaki a resulta for di subidanan den tanto e 
reserva di divisa netto (+Afl. 43,5 miyon) como e activo domestico 
netto (+Afl. 12,3 miyon). 

E aumento den e reserva di divisa netto di e sector bancario ta 
debi na compra netto di divisa for di publico (+Afl. 228,8 miyon), 
primordialmente relaciona cu entrada for di exportacion di tur- 
ismo. 

Esaki a wordo pa un gran parti mitiga pa benta netto di divisa na 
publico (-Afl. 185,3 miyon), relaciona mas tanto cu importacion 
di mercancia, transferencia netto pa cuentanan den exterior di 
companianan local y otro servicio. 

E expansion den e activo domestico netto a wordo causa pa subi- 
danan den transaccionnan no relata na credito (+Afl. 11,4 miyon) 
y credito domestico (+Afl. 0,9 miyon). 

E crecemento den credito domestico a resulta for di un subida den 
credito bancario netto n’e sector publico (+Afl. 8,0 miyon), caul a 
wordo casi completamente mitiga p’e caida den credito bancario 
n’e sector priva (-Afl. 7,1 miyon). 

E expansion den credito bancario netto n’e sector publico ta debi 
na un reduccion den depositonan di Gobierno (-Afl. 8,1 miyon). 

Credito bancario n’e sector priva a baha dor di menos credito na 
empresa (-Afl. 8,9 miyon) y credito na consumidor (-Afl. 3,9 mi- 
yon) y mas hipoteca pa vivienda (+Afl. 5,2 miyon) 


INFLACION 

E nivel general di prijs, cu ta wordo midi 
dor di e indice di prijs di consumo, a regis- 
tra un subida di 4,7 porciento den e luna 
di april 2019, compara cu april 2018. 

E contribuyentenan principal n’e aumento 
aki tabata e componentenan “Cuminda 
y Bebida No-Alcoholico”, “Transporte” y 
“Comunicacion”. 

Ademas, si exclui e componentenan di 
cuminda y energia for di e indice di prijs di 
consumo, inflacion a mustra un aumento 
di 3,0 porciento compara cu april 2018. 

Pa loke ta trata e promedio anual di e tasa 
di inflacion, esaki a registra 4,3 porciento 
na april 2019, compara cu 4,1 porciento na 
maart 2019. 

TURISMO 

Tuma nota cu e cifranan di turismo no 
tabata disponibel na momento di publica- 
cion di e relato aki. Esaki no ta prome bi- 
aha. Pakico? 



Holidaylrm Resort 

ARUBA 

JOINOURTEAM! 

We have a vacancy for ! 

Chief Engineer 

Requirements: 

> College Degree 

> 4 years’ experience in general 
building maintenance or equivalent 
combination of education and 
experience 

> Level 3 EPA certification, HVAC and 
refrigeration certificate 

> Specialized expertise in plumbing, 
electrical, mechanical, and carpentry 
fields 

> Hotel experience preferred 

To apply, please send your resume by email 
to Hirahr.applications@ihg.com 

Colegio EPI ta gradici e compania 
y instancianan cu ta coopera cu 
pasantia di nan studiantenan 


RECIENTEMENTE a tuma lugar e 
‘Industry Appreciation Event’ di Colegio 
EPI. E evento aki ta di gran importan- 
cia pa Colegio EPI, na unda BPV (stage) 
bureau di Colegio EPI ta duna elogio y 
muestra di gratitud na diferente com- 
pania y instancia cu ta coopera cu pas- 
antia di e studiantenan di Colegio EPI. 

E intencion tras di e evento anual aki 
ta pa brinda e companianan un rato 
placentero como muestra di gratitud 
p’e gran cooperacion cu e studiante y 
docentenan di Colegio EPI ta ricibi du- 
rante henter e aña escolar. 

Tambe ta probecha di e evento aki 
p’asina intercambia ideanan nobo y rici- 
bi feedback di e companianan p’asina 
mantene of te hasta hisa e calidad di 
pasantia di Colegio EPI. 

Mester remarca cu e variacion di com- 
panianan cu tabata presente tabata 
uno hopi amplio unda cu a pasa un rato 
ameno y alavez a intercambia hopi in- 
formacion valioso. 

Mayoria di e companianan cu tabata 
presente ta trahando cu por lo menos 
un of dos unidad di Colegio EPI. 



60 MESTER D/ WASTE BUCKET RESIDENCIAL 
OF COMERCIAL? 


2D yrd 
Sfg Buc(c*f 


15 yrd 
iom'or 


70 vrd 







Durante e evento e sigiente companianan tabata presente: 

Bureau Traimerdia, AHATA, Funari, Hyatt Regency Aruba, 
Cas Marie, Orthopedagogisch Centrum, SVGA, NV Elmar, 
Belle Bambino Kinderdagverblijf, Flexo Manpower Services, 
Biblioteca Nacional, C2 Civil & Construction, Santa Rosa, 
DLW, Casa del Mar Beach Resort Aruba, Botica Santa 
Anna, Maduro Travel, ABC Peuterschool, Scol Preparatorio 
Nos Paraiso, Centro di mucha Ebenezer, Ricardo Wever CPA 
NV. FAVI, ImSan, Web Aruba NV. , De Palm Corporation, 
De Palm Island, Wit Gele Kruis Aruba, Fundacion Biba Bao 
Guia/SPD, Botica Santa Anna, Smart System, Rhodana Se- 
curity, Dr. H.O. Hospital, Caribbean Fasteners, Mi Casita 
Traimerdia, Pasadia Infantil Te Aworo, Pasa dushi Pasa pret 
Peuterschool, Naschoolse Opvang Coolkids, Guardian Group, 
DTI, Villa Gumbs Naschoolse Opvang, Wilson Administrative 
Services, Balashi Aruba, AMC Unicon, Setar NV, La Cabana 
Beach Resort & Casino, Aruba Insurance Broker, Kooyman. 
Importante pa menciona ta cu comunicacion y compromiso ta 
keda esencial den e relacion y colaboracion entre Colegio EPI 
y e companianan. 

BPV (stage) Bureau di Colegio EPI ta gradici tur compania cu 
tabata presente durante e evento aki y tambe tur compania cu 
semper ta copera cu Colegio EPI y su studiantenan. 

Mike de Meza cu contesta 
n # e Donald Trump 
"wanna be ## di Aruba 



“CU asombro mi a tuma nota di con- 
testanan di Parlamentario di MEP, 
Endy Croes tocante e articulo di mi 
riba faha di horcan. Normalmente 
lo mi no a contesta y manera bieu- 
nan sa bisa ‘let the fly fly’. Pero tin 
un punto hopi preocupante cu a bin 
dilanti den su articulo, unda e kier 
manipula cu datonan cientifico”, asi- 
na ing. Mike de Meza, Parlamenta- 
rio pa partido AVP a indica awe. 

Pa cuminsa el a tuma nota cu Endy 
Croes, mescos cu su famia, e Min- 
istro Presidente, no ta compronde 
e materia di ciencia bon y ta bruha 
apel cu peer. 

“Ami niun ora a referi n’e parti eco- 
nomico relaciona cu desasternan 
natural” segun Mike de Meza. “E 
punto cardinal cu mi kier a trece pa- 
dilanti pa pueblo di Aruba den mi 
articulo tabata e mal informacion cu 
Prome Ministro ta duna. 

Segun Prome Ministro Evelyn Wev- 
er-Croes, Aruba ta pafo di e faha di 
horcan y esaki ta ERONEO!” 

Tempo mi tabata Minister, ami tam- 
be tabata tende e tipo di fake-news 
nan asina y pesey como mandatario 
responsabel, mi a puntra un conseho 
n’e departamento concerni. 

E departamento a verifica cu ‘Na- 
tional Hurricane Center’ y ‘World 
Meteorological Organisation’. E con- 
testa tabata cu SI, Aruba ta den e 
faha di Horcan y manera ta indica 


den e raport di Meteo Corsou, e isla- 
nan ABC ta n’e parti zuid di e faha 
di Horcan y NO PAFO! 

Pues tur aña nos pueblo mester pre- 
para pa temporada di horcan y mon- 
itor datonan di nan Servicio Meteo- 
rologico! 

E miho manera pa haci esaki ta, pa 
ta bon informa riba tur aspecto rela- 
ciona cu tempestadnan tropical. 

Si cuminsa mal informa bo pueblo, bo 
ta crea confusion inecesario, cu por 
crea consecuencia no desea despues. 
Adicionalmente mi kier corda Bo cu 
durante pasada di horcan Ivan, ta- 
batin un “Hurricane Warning” pa 
Aruba y durante pasada di horcan 
Felix tabatin un ‘Hurricane Watch” 
pa Aruba. 

Pues ta di lamenta cu Prome Minis- 
tro, Wever-Croes no a tuma contacto 
cu expertonan prome cu e a duna 
informacion incorecto y despues e 
informacion incorecto aki ta bay pa 
pueblo tambe. 

“Loke a hala mi atencion tambe ta 
cu ala estilo di Donald Trump Bo 
kier manipula cu datonan cienti- 
fico o probablemente lo kier cienti- 
ficonan manipula datonan p’asina 
e datonan indica loke ta bon pa Bo. 
Pensamentonan asina ta hopi pelig- 
roso y estilo di dictadura, unda cien- 
tificonan no mag duna informacion 
corecto, pasobra e ta bay contra un 
maneho politico o economico”, segun 
Mike de Meza. 

Dia 9 november 2017 UNESCO a 
acorda e ‘Recommendation on Sci- 
ence and Scientific Researchers’. 


Den e documento aki tin par di pun- 
to cu lo ta bon pa bo lesa, compronde 
y para keto riba. Pues e idea di Bo cu 
datonan cientifico mester wordo ma- 
nipula pa deseonan politico ta con- 
tra e recomendacionnan aki. 

Di dos tambe ta recomenda politi- 
conan pa haci uzo di datonan cien- 
tifico pa nan decisionnan y no chu- 
pa esakinan for di nan dede. Aruba 
como miembro asocia di UNESCO 
mester sigui recomendacionan di 
UNESCO. 

Ademas den ‘The International Cov- 
enant on Civil and Political Rights 
y International Covenant on Eco- 
nomic, Social and Cultural Rights’, 
di Nacionnan Uni tambe ta indica e 
importancia di libertad di expresion 
di academiconan. 

Pues no manera bo ta sugeri cu cien- 
tificonan mester manipula datonan 
na bo antoho. “Finalmente, Bo a 
referi na hopi ‘Fortune 500 compa- 
nies’ cu tabata presente n’e reunion 
y cu Prome Ministro mester a ma- 
nipula tocante posicion di faha di 
horcan pa atrae e companianan aki 
bin Aruba. 

Awor Bo por bisa nos ta cua di esaki- 
nan lo bin Aruba e aña aki ainda? E 
coalicion y partidonan den coalicion 
mester stop di manipula y gaña 
pueblo local y internacional, pasobra 
na fin di dia e berdad lo alcansa boso 
engañonan. 

Mihor cos Endy Croes por haci ta 
purba realisa con ridiculo e ta haci 
su mes cada biaha cu e papia of scir- 
bi su storianan for di sla. Cada loco 
cu su locura!” 

A participa den e prome "Health Fair" di AZV 

Hospital a contesta hopi 
pregunta durante Health Fair 





PA prome biaha AZV a organisa e Health Fair y Dr. Horacio E. Oduber 
Hospitaal no a duda ningun momento pa participa. Tabata un momento 
pa sali for di e edificio di hospital y topa e publico den un otro atmosfera. 
Nan a acerca y haci pregunta tocante orarionan di bishita, tocante kico 
nan tin cu haci prome cu opera, kico nan ta haci ora ta den hospital y 
hopi mas. 

Publico a sigui puntra kico t’e reglanan nobo, ora interna pashent, cu- 
anto dia prome ta yama e persona, etc. 


ARUBA 

QjL 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Charlaine Alexander-Huntington, Gerente di Departamento di Comu- 
nicacion y Informacion di Hospital, a duna di conoce cu a duna infor- 
macion tocante e policlinicanan, unda por haya nan, e locacion di clini- 
canan, hopi hende no sa unda e specialistanan ta. 

Un di e departamentonan di hospital cu tin un fluho grandi diario ta 
cuido ambulante, e asina yama “dag opname”. Nan tambe tabata pre- 
sente pa duna informacion n’esnan cu ta bay haci un operacion chikito, 
pues cu no mester keda interna den hospital pa mas cu 4-5 ora. 

Hospital a gradici LabHOH pa nan participacion y pa a comparti hopi 
informacion tocante sacamento di sanger, nan orario y hopi mas. Tambe 
Bloedbank tabat’ey pa haya mas donante, p’asina Aruba por tin mas 
sanger ora mester di mas sanger. 

Tambe ta hopi importante ora cu ta sali pafo asina y ta spera pa papia 
cu hende pa sa kico nan ta pensa. A tene un encuesta cu diferente tipo 
di pregunta pa hospital tambe sa kico publico ta pensa di nan, di e web- 
site, tocante e servicio y asina por conoce nan pashentnan mas di cerca. 
Tambe pa mira kico mester traha riba dje pa mehora servicio, pasobra 
na final esey ta e meta di Hospital. 

Pa prome biaha Embahador di Brasil, estabeleci na Trinidad y Tobago 

Ta di bishita na Aruba 


SR. Jose Antonio Gomes Piras tabata di bisita na 
Aruba huntu cu su colega Consul General di Brasil, 
sr. Jose Correa da Silva Acioli. 

E motibo principal di nan bisita tabata pa conoce Aru- 
ba y e comunidad Brasilero residente asina como un 
reunion informal na Departamento di Relación Ex- 
terior cu sr. Edwin Abath y tambe Departamento di 
Maneho di Calamidadnan pa discuti i conoce e proto- 
col den caso di un catástrofe y por divulga e modelo 
estabeleci na Aruba pa otro isla den su hurisdicción. 
Nan a keda sumamente contento cu e plan presenta 
dor di sr. Rino Hermans tocante e tópico aki. 

Tambe nan a laga sa p’esnan presente den e meeting 
cu a tuma lugar diasabra anochi den ballroom di Ho- 
tel Riu Palace, cu a habri nan porta p’esey por bira un 
realidad, cu a partir di awor e Consulado di Brasil na 
Aruba, sr. Carlos Andre Augusto por brinda p’e comu- 
nidad Brasilero na Aruba un mayor cantidad di servi- 
cios cu antes solamente tabata posibel directamente 
na Embahada na Port of Spain, Trinidad lo cual antes 
mester tin su gastonan envolvi cu air ticket, hotel e 
algun dia di trabao, awor por wordu brinda directa- 
mente na Aruba mes, entre otro: - Renoba Pasport di 
Brasil; Registro di Nascimento; Registro di Casamen- 
to; Registro di Fayecimento; Registro di Titulo Elec- 
toral y Registro di Certificado Militar. 

Tur e documentonan menciona ta sigue wordu emiti na 
Embahada na Trinidad y Tobago, pero e tramitenan y 
tur conferencia di documento necessario pa cu esaki, 
asina como tur formularios ta bay ta disponibel na 
Aruba mes y e Consulado ta bay t’esun encarga pa en- 
vio e entrega di tur cos p’esnan cu solicita, di manera 
cu e gastonan envolvi ta bay reduci considerabilmente 
compara cu antes dor di evita un biahe te na Emba- 
hada mas proximo. 

Mas detaye di full e proceso ta den fase di implantation 
y por consulta diretamente cu Consul na Aruba pa es- 
clarece, via telefon celular: 594-6001 of e-mail: carlos. 
aruba@gmail.com 



Nan a keda encanta cu e amabilidad y cortesia brinda 
pa nan den su prome bisita y laga un danki special 
na sra. Eleisah Williams, di Departamento di Relación 
Exterior kende a yuda cu tur e parti protocolar di e 
bishita aki, y tambe pa Milka Legger di Mattew’s Res- 
taurant. 

Bin pcarti cipa den e prome Careda di Museo 



E aña aki Museo Historico Aruba, mihor conoci como 
Fort Zoutman, ta cumpliendo su di 35 aniversario y 
nos ta celebrando esaki por medio di diferente activi- 
dad durante e aña aki. 

Ademas di e eventonan exitoso cu a wordo organisa 
riba Dia di Betico y 18 di maart n’e diferente locali- 
dadnan cu ta cay bou di Fundacion Museo Arubano 
(FMA), e fundacion tambe tabata hopi activo treci- 
endo mas conocemento serca nos muchanan. 

Den maart FMA a cuminsa cu nan competencia di 
pintamento. A hiba un pintura na tur scol prepara- 
torio na Aruba y a pidi e cooperacion di DPL, SKOA 
y e docentenan p’asina e muchanan por a participa 
den e competencia. 

Den e ultimo siman di mei, e team di FMA a haci un 
pre-seleccion for di e 2500 pinturanan cu a wordo 
entrega p’asina despues e comision por a saca tres 
ganador. 

E personanan cu a forma parti di e comision aki 
tabata Vicky Arens, Directora di Cas di Cultura, 
Ray-Anne Hernandez, Directora di Unoca, Johan 
Stoppels, propietario di Freeway, Lincoln Gomez, 
Presidente di board di FMA y Joanne Dirksz, Direc- 
tora di Cosecha. 

E prome y e di tres lugar a bay pa studiantenan na 
Scol Preparatorio Rayo di Solo y e di dos lugar a bay 
pa un studiante na Jacinta Kleuterschool. 

Ademas di a pasa entrega e premionan na cada ga- 
nador, e pintura cu a sali na prome lugar cu ta di 
Padma Piar, lo wordo uza riba e t-shirt pa e Careda di 
Museo. Den e luna di mei FMA tambe a pasa bishita 
e 4e klasnan di tur e scolnan basico na Aruba. 


Diasabra 18 di mei tabata Dia Internacional di 
Museo y a dicidi pa uza full e luna di mei pa intro- 
duci nos museonan n’e muchanan mas grandi. 

E team di FMA a duna un presentacion y a splica kico 
t’e historia di Aruba cu por haya den e museonan, 
ademas di tambe a hiba artefactonan di antaño pa 
haci e muchanan mas curioso. 

Pa termina e aña escolar 2018-2019 FMA a dicidi 
di haci algo diferente y cu ta stimula nos muchanan 
tambe di un manera positivo. Pesey a pensa pa or- 
ganisa un Careda di Museo cu lo tuma lugar diasa- 
bra 29 di juni na Stadion Guillermo Prospero Trini- 
dad pa 4:30 di atardi. 

Pa registra por haci esaki online na www.caredadi- 
museo.com of pasa personalmente na IBiSA. Entre 
24 y 28 di juni por pasa busca e t-shirt y BIB na 
IBiSA. 

E obhetivo di e careda ta, di un banda, pa stimu- 
la un bida activo y saludabel den nos muchanan y, 
di otro banda, tambe pa FMA por recauda fondo pa 
por sigui cu e proyectonan educacional, manera e 
vakantiekampen den juli y october, otro tayernan cu 
ta focus riba nos propio herencia y pa nos por keda 
bishita nos scolnan pa sigui concientiza e comuni- 
dad. FMA kier a gradici tur e companianan cu ta du- 
nando sosten pa por haci e evento aki posibel pa nos 
muchanan. Un danki ta bay na The Butterfly Farm 
Aruba, Philips Animal Garden, DeWit & VanDorp, 
Picobello Aruba, Aruba Marriot Resort & Stellaris 
Casino, Glenn’s Place, Tierra del Sol Resort and 
Golf, Red Cross Aruba, Tri-bike Aruba, PriceSmart, 
IBiSA, Serlimar y Patrishi Sports. 

Mester di mas donante pa yega n'e standard internacional di 3000 

Stichting Bloedbank Aruba a celebra 
Dia Internacional di Donante di Sanger 



Stichting Bloedbank Aruba a cel- 
ebra Dia Internacional di Donante di 
Sanger cu tabata dia 14 di juni ultimo. 
E donantenan cu ta salba bida y pues 
ta ser considera como un heroe ta haci 
e bunita gesto di haci un donacion di 
sanger tur ora cu mester di nan of 
yama nan. Pa celebra e dia aki, Stich- 
ting Bloedbank a treat e donantenan 
como gradicimento. 

Na Aruba tin solamente 1600 donante 
di sanger cu ta activo, asina Fabian 
Werleman, coordinador di Banco di 
Sanger, a duna di conoce. Segun e 
standard internacional e cantidad di 
donante mester ta 3000. 

E grupo di donante cu tin, ta dunando 
sanger riba un frecuencia basta halto 
y Banco di Sanger ta spera di por haya 
mas donante di sanger pa baha e pre- 
sion riba e donantenan di sanger exis- 
tente cu tin awor. 




Loke a inspira Jelitza Lake pa bira un 
donante ta simplemente e hecho cu ta 
salba bida. Esey ta un motibo pakico 
bo ta bira un donante pa yuda otro. 

“E por t’ami mes cu un dia mester di 
sanger”. E parti di control ta super 
bon, pasobra bo ta haci un chekeo di 
salud di biaha, el a duna di conoce. 

E ta recorda cu un par di biaha el a bin 
Bloedbank y e no por a duna sanger 
pasobra su presion di sanger tabata 
halto y asina a ser manda su dokter di 
cas pa controla. 


“Bo mester ta optimal di salud, pues 
cu un sanger perfecto pa por duna na 
bo prohimo”, Jelitza Lake a duna di 
conoce. 

Esnan cu ta interesa pa bira donante 
di sanger por yama 587 0002 of pasa 
Bloedbank, p’asina haya mas informa- 
cion con por bira donante. Tambe por 
subi nos pagina di facebook of web- 
site www.bloedbankaruba.aw unda 
por registra pa un cita. Ora di cita lo 
haci un “intake” cu e persona, unda lo 
check presion di sanger, con halto e 
sanger ta. 

Tambe ta haci testnan di sanger pa 
mira riba enfermedadnan contagioso, 
ta haci un check up general di salud 
y despues e persona lo tende si e por 
bira un donante di sanger. 

Un danki un bes mas ta bay na tur he- 
roe cu ta duna sanger pa salba bida. 
Un donacion cu sin duda algun ta im- 
pagabel. Boso ta Aruba su heroenan! 

Premier Wever Croes 

## Nos ta convivi cu Venezuela, pero 
awor mester pensa riba Aruba prome ## 



DIALUNA a tuma lugar e di tres reunion tri- 
partite entre e Premiernan di Aruba, Corsou 
y Sint Maarten. Riba e agenda tabatin varios 
punto, entre otro migracion, crisis na Venezu- 
ela, cooperacion y sosten di Hulanda pa atende 
cu e crisis, simposio di SER, Visa pa Venezuela, 
proyecto di World Bank u Doing business report”, 
preparacion di Asamblea General di Nacionnan 
Uni, proyectonan di Union Europeo, integridad, 
digitalisacion den Gobierno, y e-Government. 

Tambe a haya un presentacion di Sociaal Econo- 
mische Raad cu a duna un relato di e simposio 
cu e SERnan di Aruba, Corsou y Sint Maarten 
a organisa na mei ultimo riba e tema di migra- 
cion. Nan a presenta recomendacionnan hopi 
importante pa nos pais cu ta atendiendo cu un 
crisis migratorio. 

Despues di e reunion e tres Prome Ministernan 
a tene un conferencia di prensa na Corsou. 


Premier Rhuggenaath a elabora extensamente 
riba tur locual a wordo delibera durante e re- 
union y a gradici coleganan Premier Wever- 
Croes y Premier Romeo Marlin p’e cooperacion. 

Premier Wever-Croes a gradici Premier Rhug- 
genaath pa a organisa e reunion. 

E1 a enfatisa cu apesar cu ta tres pais autonomo, 
mirando cu Aruba, Corsou y Sint Maarten no ta 
paisnan grandi, si nos traha hunto nos ta mas 
fuerte. 

Aruba ta solidario cu Corsou den e situacion 
dificil financiero cu Corsou t’aden. Y den nomber 
di Gobierno di Aruba a gradici Corsou y Sint 
Maarten pa e sosten. 

Pa loke t’e situacion na Venezuela, Premier 
Wever-Croes a indica cu nos ta convivi cu locual 
ta pasa na Venezuela, pero awor mester pensa 
riba Aruba prome. 

Lider di fraccion Marlon Sneek: 

Ta kita airco di scolnan ya cu gobierno no a paga 

A elimna security guard tambe 



LIDER di fraccion di AVP, sr Mar- 
lon Sneek ta mustra cu e maneho 
di minister Rudy Lampe pa loke 
ta trata enseñansa, ta sin pisa ni 
cabes y ta causando incertidumbre 
riba tur nivel di enseñansa. 

“Fuera di problemanan cu e ta oca- 
sionando pa loke ta e proyecto di 
Tra’i Merdia, tin cantidad di otro 
situacionnan cu ta sigui bin dilanti 
den enseñansa y aki tin cu mustra 
cu den presupuesto 2017 di onder- 
wijsfonds, a pone placa disponibel 
pa cuminsa un proyecto pa scolnan 
por haya airco. 

Manera tur hende sa ya caba tin 
hopi scol ora cu nan a wordo renoba 
of a construi compleho totalmente 
nobo, gobierno di AVP a inclui air- 
co den e proyectonan aki y banda 
di esaki gobierno hasta a cuminsa 
c’un programa e tempo aya pa pone 
solar panel riba dak di scolnan pa 
asina scolnan por tin fondonan adi- 
cional cu nan a spaar cu esaki, pa 
sigui inverti den nan mesun scol. 

Awor ta bin resulta cu minister 
Lampe a bay traha un deal camin- 
da e a bisa cu e ta paga e scolnan 
akio 30% di e airconan y tur luna e 
lo paga e suma cu a keda atras, pa 
e haci kico cu e placa aki, ningun 
hende sa. 

Locual cu si nos ta na altura di dje 
ta cu e compania cu a gana e bid- 
ding aki a presenta na e scolnan 
aki pa kita airco bay cu nan pa mo- 
tibo cu gobierno no ta pagando es- 
akinan. 


Esaki a loke tin awendia den ense- 
ñansa aki na Aruba caminda in 200 
mil florin pa luna pa gasa den un 
helikopter cu no a haciendo nada y 
unico cos cu e a haci ta bula rond 
hopi abou spantando hende pero te 
dia di awe e no a aporta na algo dre- 
chi pa loke ta criminalidad y mucho 
menos pa cuida nos costanan. 

Pero si gobierno ta gasta tur luna 
200 mil florin den e helikopter aki 
anto enseñansa ta sangrando, com- 
pania ta bay scolnan pa kita airco 
pasobra gobierno no ta paga. 
Scolnan ta haya carta informando 
cu gobieno no ta bay paga security 
guard mas cu ta otro asunto serio. 

Algun dia atras tabatin un grupo 
di maestrol, entre nan algun mae- 
stro di scol basico Washington, 
kendenan a bin entrega un mani- 
festo, ya cu nan a sinti cu nan bida 
ta na peliger den e situacion cu nan 
tin na e scol, mirando cierto situa- 


cionnan cu a presenta. 

Na luga di bay duna atencion na 
esaki y busca un forma con pa at- 
ende cu esaki, gobierno y e minister 
ta bay over na kita security guard, 
bisando e scolnan cu ta nan cuenta. 

Awor tur hende tin carte blanche, 
caminda tur hende tabata sa kico 
ta pasando eynan, cu hendenan ta 
bula kibra cosnan di e sol, hacien- 
do un desaster den cura di e scol y 
awor minister ta dicidi di kita tur 
security guard for di tur scol y crea 
mesun delicado cu tabata existi 
den pasado. 

Esaki ta di lamenta y ora cu pasa 
riba tur e puntonan caminda min- 
ister Lampe ta fayando, no ttin 
otro conclusion pa saca cu e plan cu 
miniser di enseñansa tin pa ense- 
ñansa, ta un plan macabro,” lider 
di fraccion di AVP, Marlon Sneek 
declara. 

Aruba a participa na conferencia di partidonan (COP15) di UNEP 

Tema di bida marino y su retonan 


NA comienso di luna di juni a tuma lugar na Hondu- 
ras e conferencia di Cartagena Convention y su proto- 
colnan tocante seguridad di nos costanan y bida ma- 
rino p’e region di Caribe. 

Director di Directie Natuur en Milieu (DNM) sr. Gis- 
bert Boekhoudt a representa Aruba y a duna su aporte 
como tambe a intercambia idea pa loke ta trata e re- 
tonan di awendia relaciona cu e topico di bida marino. 

Durante e conferencia, Gobierno di Honduras a or- 
ganisa un Blue Economy Summit pa encurasha un 
tiki mas uzo sostenibel di e recursonan cu e oceano y 
lama ta brinda den e region por medio di inovacion y 
tecnologia. 

E topiconan di discusion durante e COP15 a inclui e 
status di e actividadnan cu e miembronan a acorda 
den e conferencia 2 aña pasa. 

Ademas kico a establece y a aporta n’e plan 2019-2020 
cu ta haci un yamada pa cooperacion, participacion y 
accion den region Caribense relaciona cu e retonan di 
polucion marino y perdida di biodiversidad. 

Aruba tambe a forma parti den e reunion di e protocol 
di polucion di actividadnan cu ta origina for di activi- 
dad y fuentenan riba tera, e asina yama LBS (Land- 
Based Sources and Activities )of Pollution Protocol. 
Den e reunionnan aki a dirigi e atencion riba e retonan 
di polucion di awa preto/grijs (sewage water), e status 
di e prohibicion di saconan di plastic y e styrofoam ban 
den region di Caribe. 

Asina a bin cu e prome raport di e estado/nivel di po- 
lucion marino den region Caribense. 

Fuera di e COP15, a tuma lugar tambe e di 10 reunion 
di ‘Protocol Specially Protected Areas and Wildlife’ 
(SPAW). 

Durante e reunion a enfatisa e importancia pa con- 
serva rifnan di coral, maneho di areanan cu tin mondi 
di mata di mangel. 

Tambe a trata e topico di acidificacion di oceano y lama 
den e areanan marino protegi (MPA’s). 



Pa por realisa e metanan di Desaroyo Sostenibel 
(SDG’s) ta importante pa proteha e especienan special 
cu ta habita den e areanan menciona. 

Loke tambe a bin den discusion tabata e fenomeno di 
sargassum cu nos a bin ta experiencia na Aruba y den 
region como cu el a bira un di e retonan di naturalesa. 
DNM a aporta grandemente n’e reunion cu a tuma 
lugar na Roatan, Honduras durante e di 15 ‘Confer- 
ence of Parties’ (COP15) p’e Cartagena Convention. 
Temanan cu sigur nos mester ta consciente di dje ora 
cu ta trata di conserva y proteha nos bida marino. 

Parlamentario Sue-Ann Ras (MEP): 

"Mi ta lamenta cu no tin claridad 
tocante kico tur ta pasando na SPO 



DURANTE conferencia di pren- 
sa di siman pasa, Parlamentario 
Sue-Ann Ras a elabora riba e in- 
trankilidad y incertidumbre cu e 
docente, e muchanan y e mayornan 
ta pasando den dje pa loke ta trata 
SPO (Special Praktisch Onderwi- 
js). 

Den e documento fundamental: 
Adviesnota Praktijk Onderwijs Op 
Aruba September 2017, ta poni cu 
tin dos SPO riba mesun linea, pero 
na dos diferente localidad. Tambe 
ta bon pa aclarea, cu e edificio nobo 
na Brasil ta traha pa un capacidad 
maximo di 145 alumno. 


CURICULO NOBO 

Enseñansa ta keda e fundeshi prin- 
cipal di un pais y p’esey mes mes- 
ter trat’e cu tur seriedad, transpar- 
encia y responsabilidad, sin laga e 
stakeholders principal afor, esta e 
docentenan. 

E realidad tabata, cu SPO tabata 
draai cu un curiculo a base di loke e 
docentenan mes a crea, experiencia 
y analisa den transcurso di aña. 

Pa loke ta trata e ‘inhoudelijke ver- 


nieuwing’ lo tin su impacto riba 
ful e organisacion y e facilidadnan 
necesario. 

E necesidad pa amplia e cantidad 
di aña di estudio di 3 pa 4, sigur 
ta uno hopi crucial, specialmente si 
nos confronta e realidad cu ta trata 
di mucha di 15-16 aña. Tur aña ta 
traha bezetting y ta manda e con- 
tenido di curiculo pa Departamen- 
to di Enseñansa pa nan sa. 

“No por descarta niun momento, 
e experiencia y experticio di e do- 
centenan envolvi, specialmente si 
ta presenta un curiculo, cu niun 
hende sa di unda el a bin, ken t’e 
actornan, con a yega na dje, etc. 

Esaki ta loke ta trece incertidum- 
bre y speculacion inecesario. Paso 
mi mes a manda Minister Lampe 
pregunta relaciona cu esaki dia 5 
di juni 2019 y te ainda mi no a haya 
contesta. Mas cu claro, anuncia cu 
tin un curiculo nobo y e docentenan 
en cuestion mes no sa nada, bo ta 
provoca un situacion desagradabel 
y kisas sin tin mester”, Sue Ann 
Ras a cuminsa na splica. 

FUSERING SANTA CRUZ Y 
BRASIL 

Nos ta yegando fin di aña escolar y 
mientras cu e edificio nobo na Bra- 
sil a keda cla y e muchanan di pari- 
ba a muda eynan, preocupacion ta 
keda riba mesa, si SPO Sta. Cruz 
tambe ta join. 

E edificio no ta traha pa acapara 


tanto alumno, ya cu SPO Savaneta 
tin 144 alumno y Sta Cruz tin 133 
alumno. 

“Si cada skol tin un promedio di 30- 
40 alumno cu ta gradua y actual- 
mente tin como 90 alumno nobo pa 
drenta SPO, mi no ta compronde 
con por sikiera pensa pa fuseer. 

Simpelmente nos ta creando un 
problema, unda no tin mester. Nos 
sa cu e alumnonan aki tin mas reto 
y no ta nada consehabel ni saluda- 
bel pa pone tanto alumno cu reto 
den otro y nos tin experiencia di 
pasado cu nos mester tene bon na 
cuenta, ora cu nos kier aplica e 
pensamento di hinca ‘skol chikito 
den scol grandi’, Sue Ann Ras a 
sigui bisa. 

Y ainda mester duna atencion ur- 
gente cu e edificio nobo aki, no tin 
ni gymzaal tampoco ‘green house’, 
unda cu e alumnonan mester ehe- 
cuta e practicanan fundamental. 

Sue Ann Ras a indica tambe cu ta 
recientemente, dia 11 di juni 2019 
el a haya contesta riba pregunta cu 
el a haci na Minister dia 1 di febru- 
ari 2019 y esaki tambe di lamenta. 
Finalmente Sue Ann Ras a haci 
un apelacion atrobe na Minister 
Lampe, pa aclarea e dudanan aki, 
specialmente mirando cu nos ta ye- 
gando na fin di aña escolar y ta in- 
aceptabel p’e alumnonan, e docen- 
tenan y e mayornan no tin claridad 
riba kico lo pasa pa e aña escolar 
nobo. 

Hoben sospecha 
ladronicia deteni 
na Bushiri 


DIALUNA merdia algo prome cu 3’or Po- 
lis a wordo pidi na un Laundromat situa na 
Bushiri. E motibo tabata cu lo tin 2 ladron 
deteni. Polis na su yegada a haya solamente 
1 ladron, kico a pasa cu e otro of si enberdad 
tabatin mas no ta mucho cla. 

Aparentemente e hoben aki lo a of kier a 
horta algun tools. Agentenan a pidi un 
transportwagen pa hiba e hoben Warda di 
Polis, bou e sospecho di a of kier a horta al- 
gun tools. 



Pro Juventud Savannah na Sabana Liber 

Ta celebra Dia di San 
Juan, Ban dera gay* 

DIALUNA, 24 di juni 2019, di 7:00 p.m. pa 10:00 p.m., 
Pro Juventud Savannah ta celebra Fiesta di San Juan 
“Dera Gay” na Pro Juventud Savannah cu ta situa na 
Sabana Liber na Noord. Pro Juventud Savannah ta in- 
vita bo persona, bo famia, bisiña, amigonan, nos grandi- 
nan, mucha, hobennan y tur habitante di Sabana Liber, 
Noord y Aruba pa yega na Pro Juventud Savannah, pa 
hunto nos celebra nos tradicion Arubiano, Deramento 
di Gay. Lo tin tocamento, baile, pintamento, harimento, 
topa otro, comemento y bebe algo. Tocamento ta na en- 
cargo di e tocadornan di Grupo Tipico bou direccion di 
Chonai Faro. Tin posibilidad pa mucha, hoben hunto cu 
nan mayornan pinta un pintura di Gay. 

Pa nos grandinan tin espacio pa nan sinta trankil of bai- 
la y rebiba e tradicion Arubiano aki, combersando, co- 
mentando y goza di e anochi. 

Cushina “Poléchi” y Bar “Cocoyoco” lo ta bon surti cu 
sanger yena, pan cu bakijauw, aros con pollo y mucho 
mas. Un boca bisa otro pa bin pasa un rato alegre y con- 
tento. 


Teleshop Sta. Cruz ta 
sera pa publico pa 
motibo di renobacion 

SETAR ta informa cu entrante 1 di juli 2019, 
SETAR Teleshop Sta. Cruz ta sera temporalmente 
pa publico pa motibo di trabounan di renobacion y 
construccion. 

E renobacion completo aki ta necesario pa SETAR 
por sigui brinda un calidad di servicio halto y pa 
mehora e experiencia di nos clientenan. 

Pa tur servicio por bishita mientrastanto cualkier 
di nos Teleshopnan situa na San Nicolas, Palm 
Beach, Irausquin Plein y Seroe Blanco. 

Pa informacion over di producto, abonnement riba 
servicionan y compra di producto y acesorio bishita 
nos SETAR Store y Helpdesk. 




'accbook. com/awcmamti 

Accidente frontal na Zeewijk dialuna 
atardi laat cu 2 herido leve 



DIALUNA atardi 
algo pasa di 6:30 p.m 
Polis a bay riba e ca- 
minda di Zeewijk, pa 
un accidente di auto 
frontal. Informacion 
adicional tabata bisa 
cu tin hende herida. 
Na yegada di Polis, 
for di un distancia 
por a mira cu un di 
e autonan lo tabata 
sacando huma. Me- 
sora a pidi pa Brand- 
weer. 

Tabata trata di un 
Hyundai color cora y 
Toyota Tercel blan- 
co. 

Ambos chauffeur ta- 
bata a haya sla na 
pecho y nan tabata 
keha di dolor. P’e mo- 
tibo aki a pidi pres- 
encia di ambulance. 
Na yegada Para- 
mediconan a contro- 
la ambos chauffeur 
n’e sitio mes. 

Vocero di Buearu City Inspector Robby Rosel ta bisa 

Scm Juan no ta simplemente 

kima sushedad, 

pero esaki ta kima e limpiesa di cosehanan di bo cunuco cu tabata tradicion di antes 




INSPRCTCj 

+297 5829.777 


\ < 


BUREAU CITY 
INSPECTOR 

+297 5829.777 



BUREAU CITY 
INSPECTOR 

+297 5829.777 


F 

+297 6829.7 



DIA 24 di juni awor ta Dia di San 
Juan y Dera Gai cu ta un tradicion 
cu a sali di Mexico y pasa pa Ven- 
ezuela y yega Aruba. 

Esaki ta un tradicion cu nos gran- 
dinan di pasado cu tabata prepara 
nan cunucu p’e binimento di e awa- 
sero den luna di juli pa nan planta 
nan cunuco. 

Pero awor esaki a bira cu e hen- 
denan ta hunta tur tipo di sushi y 
pone na monton pa por kima esaki, 
otro ta haci tur rond di nan cas lim- 
pi hunta sushedad partas di nan 
cas pa por kima esaki dia 24 juni. 

Nos por bisa cu tin hopi tambe cu 
ta gusta kima mondinan cu lo ta 
un peliger p’e personanan cu por 
ta biba den becindario. Corda sem- 
per ora bo ta kima dia 24 di juni pa 
paga bon tino con bo ta haci esaki, 
pasobra e por ta un problema pa bo 
y bo famia. 

Paga bon tino riba e muchanan pa 
no hunga cu swafel y ni tira swafel 
den yerbe pasobra esaki por kima. 

No sende candela serca di bo cas, no 
sende candela pega cu un haula di 
bestia y ni banda di un cacho mara 
esaki ta peligroso, corda semper cu 
no ta permiti pa kima sushi, pero 
si bo ta bay kima mester ta sushi 


so off loge cu bo a haci bo cunucu 
limpi. 

Por fabor no kima tire, no kima 
boter di plastic, mihor bisa no kima 
nada cu tin kimico, esaki ta malo 
pa bo salud.. 

Un biaha mas nos kier a recorda cu 
Bureau City Inspector lo continua 
cu su controlnan den tur bario. 
Asina aki nos lo sigi controla tur 
bario aki na Aruba, p’asina nos por 
logra tin un Aruba limpi y bunita 
pa un y tur. 

Meta di Bureau City Inspector ta 
mantene e bario y becindario unda 
cu bo ta biba aden limpi y saludabel 
p’asina tur hende por sinti e segur- 


idad y trankilidad cu nan merece 
di tin. 

Limpieza, Salud, Seguridad, 
Trankilidad. 

Bureau City Inspector su trabou ta 
pa niun di e 4 aspectonan aki wor- 
do stroba of para. Nos ta bay n’e si- 
tio unda e caso ta tumando lugar y 
observa e problema y despues pone 
e instancianan conserni na altura 
p’asina por tuma medida nan pa 
por resolve e problema. 

Pa mas informacion por tuma con- 
tacto 582-9777 .Pa cualkier keho ta 
importante pa haci esaki via www. 
InfrAruba.com y nos lo bishita e si- 
tio. 

SETAR a ofrece un workshop interactivo 
encuanto ## Digital Marketing" 



DURANTE e siman di 10 pa 14 
di juni a tuma lugar e tayer “Sil- 
ver Entrepreneurship Work- 
shop” organisa pa Desaroyo pa 
Empresa Arubano (IDEA) ca- 
minda a ofrece diferente work- 
shops pa personanan, en spe- 
cial pensionadonan, cu ta desea 
di uza nan carera y experticio 
den nan mesun negoshi. 


SETAR a aporta n’e tayer aki 
ofreciendo un workshop inter- 
activo encuanto “Digital Mar- 
keting”. Durante e workshop 
a duna tipsnan di con pa pro- 
move bo negoshi online via So- 
cial Media, p.e. cu Facebook, 
Instagram y Linkedln. 

Tambe a splica e beneficio di 
uza sistemanan manera Google 
Ad Words of Search Engine Op- 
timization (SEO). 

E workshop a wordo sera cu un 
wega interactivo online pa re- 
pasa tur loke a wordo splica y 
na final SETAR a parti un re- 
galo pa tur participante. 
SETAR kier a gradici IDEA p’e 
invitacion pa forma parti di e 
tayer y pa por a comparti algun 
tips & tricks. 


Awe Corte di Preme 
Instancia tin un solo caso 
pa trata y pro-forma 

Horario 

Sospechoso 

Acto Castigabel 

14.00 

L.I.B. 

Pro forma. B. ta wordo acusa di, conhuntamente 
cu un otro of otronan, ladronicia cu violencia di 
cen, un tas y un cadena di un y/of tres persona 
riba 21 di maart 2018. E violencia a encera cu el 
a drenta un supermercado cu cara tapa y a pone 
un arma di candela riba e personanan, a grita: 
“Duna mi e placa” y “Bo move, mi ta mata bo”, 
y a ranca tas y cadena di oro for di nan. 

E ta wordo acusa di, conhuntamente cu un otro 
of otronan, ladronicia cu violencia di cen di un y/ 
of dos persona riba 23 di maart 2018. E violencia 
a encera cu a drenta un supermercado cu cara 
tapa y un arma di candela y a pone e arma riba 
un persona. 

B. ta wordo acusa di posesion di un arma di 
candela den e periodo di 21 pa 23 di maart 2018. 



Segun relato mensual di april 2019 


Gobierno a logra 
mas entrada 
compara cu aña pasa 


NA april 2019, entrada di Gobierno a suma 
Afl. 87,9 miyon, cual ta Afl. 4,4 miyon mas 
compara cu e mesun luna di e aña anterior. 
Esaki a resulta for di expansion den en- 
trada di impuesto (+Afl. 8,5 miyon), cual 
a wordo parcialmente mitiga dor di un re- 
duccion den entrada no relata na impuesto 
(-Afl. 4,2 miyon). 

E subida den entrada di impuesto a resulta 
principalmente dor di mas entrada for di 
impuesto riba benta di negoshi (+Afl. 9,5 
miyon; introduccion di B.A.V.P compara cu 
e mesun luna den 2018), impuesto riba en- 
trada (+Afl. 3,2 miyon) y riba e asina yama 
“transfer tax” (+Afl. 2,3 miyon). 

E aumentonan aki a wordo mas tanto mit- 
iga pa caida den entrada for di impuesto 
riba salario (-Afl. 3,3 miyon), impuesto riba 
divisa (-Afl. 3,0 miyon) y impuesto riba ga- 
nashi (-Afl. 1,9 miyon). 

Ban Pariba cu Tricolores di RCA 



E organisacion Tricolor ta invita e 
barionan di Solito, Companashi, Si- 
vidivi, Socotoro, Ponton, Tanki Leen- 
dert, Sero Patrishi, Sero Blanco, San 
Barbola y Aruba completo pa yega 
stadion awe diaranson pa 8or di ano- 
chi caba lo tin ambiente cu Live DJ y 
Tamboras de Roque den tribune pa- 
riba sin dak. 

E wega #3 di e Gran Final RCA “Big 
Wheel Lottery powered by Pow- 
erade, Interprint & Welcome Back 
Snack” vs Nacional ta start 8:30 pm. 
P’esnan cu kier nan ticket tempran 
yega club awe diaranson for di 5:30 y 
cumpra bo cap, shirt, carflag y pega 
bo sticker. 

Tambe por disfruta di Copa America 
Colombia vs Qatar den dushi ambi- 
ente cu airco na RCA club lounge. 
RCA celebrando 85 aniversario na 
caminda pa bolbe conquista e titulo 
maximo di Aruba su futbol. 

Copa Noord 2019 a continua 

Redskins ta kibra invicto di Royal Power cu 
un tremendo actuacion di Arjen Mathilda 



COPA Noord a continua den un 
tanganaso entre e dos rivalnan 
Redskins y Royal Power Tat Fat 
Home Depot. Den promer buelta 
di Copa Noord Redskins y Royal 
Power a midi forsa. Ambos ekipo 
bon balansa cumpliendo cu e regla 
di pitcheo di e torneo esta “chata” a 
bataya durante 7 inning completo. 
Un wega cual a desaroya y a cana 
hopi liher. Redskins ta tuma ven- 
taha 1-0 den bom di promer inning. 
Den bom di 3 inning riba un bala 
cu rightfielder di Royal Power no 
por a bin kla cune Redskins ta rally 
pa amlpia e score cu 2 careda mas 
haciendo e wega 3-0. Royal Power a 
keda purba bin bek den wega pero 
envano. Guyon Cannister ta habri 
cu triple pero ta perde pia den e 
proceso mei mei di short y tercera 
y ta bay tera y ta keda cortico. 

Den cabes di 5 inning Franco Wout- 
ers ta dobla tercera bay home riba 
un hit pa center di Pilin pero riba 
un bon tiro di center Nathan Berkel 
y un bang bang play umpire ta de- 
creta out y Royal Power un bes mas 
no a score. Den bom di 5 Redskins 
ta piki un careda mas pa seya nan 
victoria y a cuminsa celebra. Box- 
score final Resdkins 4 careda, 7 
hit, 2 error. Royal Power 0 careda, 
7 hit, 1 error. Redskins como ekipo 


a bay di 24-7 pa un averahe di 293 
mientras Royal Power a bati como 
ekipo di 25-7 pa un averahe di 280. 
Redskins ta bati 7 fly mientras 
Royal Power a bati un total di 14 fly 
out cual tabata e dominio perfecto 
di atardi di Arjen Mathilda. Arjen 
Mathilda a blankea Royal Power 
y por mira atras riba un tremendo 
actuacion. Tur hende a cuminsa 
busca den buki di historia ultimo 
biaha cu Royal Power a haya un 
blankeo den Copa Noord y no por a 
haya esaki y pues Arjen Mathilda a 
skirbi historia riba su nomber. Al- 
varo Barrios el “cabayo de hierro” 
tambe por mira atras riba un tre- 


mendo partido pues uno hopi ba- 
lansa pero mester conforma su mes 
cu e derota. Mihor bateadornan pa 
Redskins ta Norangelo Jacobus 3-2, 
Richinell Matos 1-1, Alfred Wil- 
liams 2-1, Ray Bernabela 1-1 y Na- 
than Berkel di 3-1. Pa Royal Power 
a destaca na plato Gregory “Pilin” 
Krosendijk y Guyon Cannister di 
2-1, Jomar Flanegin tabata redhot 
di 3-3, Giandrick Lacle y Franco 
Wouters ambos di 3-1. Copa Noord 
drentando su recta final weekend 
binidero 22y 23 finalnan di Copa 
40 y weekend di 29 y 30 di Juni we- 
ganan semi-final y gran final. Cos a 
bira interesante!! 




rrktis 

AVB satisfecho cu campeonato 

Final di campeonato 2018/2019 
Division Honor ta awe diaranzon 




E campeonato di Division Honor 
ta yegando su final, unda cu e aña 
aki lo tin un campeon nobo. RCA 
y Deportivo Nacional lo topa otro 
awe diarazon pa 8:30 na Comple- 
ho Deportivo Guillermo Trinidad 
buscando pa bay cu e titulo max- 
imo. 

Den e prome wega di e final De- 
portivo Nacional a bay cu e victo- 
ria, mientras cu den e di dos wega 
RCA a pusha pa un di tres wega. 
Arubaanse Voetbal Bond (AVB) 
ta contento con e campeonato a 
bay y ta desea ambos ekipo exito. 

AVB ta invita fanaticonan di 
RCA y Deportivo Nacional, fanat- 
iconan di bon futbol pa yega sta- 
dion y presencia e wega final cu lo 
cuminsa pa 8:30pm. Bini uno bini 
tur y ban apoya ambos ekipo. 

América Daryanani-Barrios: Prome 
Presidente femenino di Rotary Club of Aruba 



DIASABRA anochi Rotary Club of Aruba a presenta 
su directiva 2019-2020. Durante un anochi ameno den 
Alhambra Ballroom e publico presente a sera conoci 
cu e miembronan di e directiva nobo. 

E anochi aki tabata sumamente special ya cu ta pa 
prome biaha ta instala un Presidente femenino. 

América Barrios ta forma parti di Rotary Club of 
Aruba for di 2011. América a keda apunta come 
Presidente 2019-2020 y e miembronan di e direc- 
tiva a keda como lo sigiente: Emilie Arends (Sec- 
retaria), Walter Mosher (Tesorero), Edsel Lopez 
(Presidente saliente), Geert Rep (Vice Presidente), 
Rubiela Lampe-Chiquito (Relacionista Publico), Mil- 
ton van Brussel (miembrecia), Orlando Hoevertsz 
(proyecto), Diego Acevedo (Fundacion Rotary In- 
ternational) y Liesbeth Keppel (Sergeant at Arms). 

Durante su presentacion América Barrios a enfoca 


riba e importancia pa ta un miembro di Rotary y e 
impacto cu Rotary tin riba nos comunidad, pero tambe 
riba e miembronan mes. Manera ta conoci Rotary Club 
of Aruba ta yuda diferente fundacion na Aruba. Dor di 
keda organisa evento nan pa recauda fondo, Rotary ta 
keda haci impacto riba esnan cu mas mester di dje. 

E aña aki e enfoke lo keda riba yuda diferente funda- 
cion p’asina crece den impacto y conectando tur part- 
ner importante den comunidad. 

Alaves tuma accion pa sigui bin cu ideanan pa haci un 
cambio pa mihor den nos comunidad. Cu esaki Améri- 
ca y su directiva nobo ta uni su mes n’e strategia y 
tema di Rotary International: “Rotary Connects the 
World”. 

América ta gradici Edsel y e directiva saliente p’e bon 
trabao. Ademas América kier a duna un danki n’e 
comision cu a organisa e anochi bunita aki y sin laga 
afo e staff di Divi Resorts y Alhambra Ballroom. 

Bon dia yen di alegria! 

Scirbi pa Ruthy"Lady Ruth" Vrieswijk-Bergen 


MIENTRAS un otro “Dia di Tata” a pasa, hopi di nos a 
goza cu nos tata, realiza atrobe cu ta tur dia ta Dia di Tata, 
otronan cu nan tata den feliz memoria, recordando nan 
tempo aki na mundo, Otronan cu sintimentonan mixto, 
pasobra e tata di nan yiu of yiunan no ta mas den nan 
bida pa x motibo. 

Yiu of yiunan cu no ta ni papia mes cu nan tatanan, cul- 
pando nan di tur cos malo cu a bay cu e relacion di nan 
tata cu mama, ora cu e tata a bay for di cas laga su famia 
pa un otro pareha. 

Hobennan cu a bira tata na edad jong, cu ainda no sa con 
pa ta un bon tata pa nan yiu of yiunan, mucha muhernan 
jong cu a haña un yiu of mas cu un hende homber di edad 
halto cu por ta nan tata of hasta nan welo. Of esnan cu si 
ta un tremendo bon tata, pero no ta cu e mama di su yi- 
unan mas pa x motibo. 

Y e parehanan luchador pa ta bon mayornan dia pa dia cu 
nan amor pa otro y nan famia. Oh, asina tin hopi mas di 
bisa di tatanan. Y aunke ningun di nos ta perfecto, nos tin 
wowo pa mira y curason pa sinti. 

Bo ta haña duele cu e welo y of welanan cu ta haña nan 
forza di cuida e nieto of nieta, mientras e hoben mama y 
of tata kier sigui sali comosifuera nan ta soltera of soltero 
ainda, pero ta djies hisa benta sali pa sigui djodjo. 

Suerte of destino ora bo ta haña un pareha nobo cu ta 
acepta e pakete completo na cuminsamento, sperando cu 
nan no cambia di idea na mitar caminda, ora nan ripara cu 
e Mama di e yiu of yiunan tin cu parti su tempo pa su yiu 
of yiunan tambe logicamente y no por tin tempo solamente 
p’e pareha ey. 

No ta cosnan cu Lady Ruth ta inventa, ta cosnan real cu ta 
pasa den bida, no aki na Aruba so, pero tur parti di mun- 
do. Mescos a bira normal pa un hende muher haña un of 
mas yiu cu diferente hende homber. Y esaki tampoco no ta 
cosnan di awor, nan tabatey semper caba, pero awor esaki 
ta manera normal den e wowo y curazon di nos generacion 
di awendia ? 

Naaaah, nos no ta papia di e tatanan cu ta of no ta duna 
placa pa yuda cu e educacion y e desaroyo di e criatura of 
criaturanan inocente cu nan a yuda pone na mundo. Mod- 
ernamente bisa anto, “it takes two to tango” amenos cu e 
hoben mucha muher a wordo viola y sali na estado. 

Ora e “hormonennan” ta hunga un rol y parehanan jong no 
por resisti y ta experimenta cu otro. Hopi biaha benta nan 
estudio afo, aunke algun ta “catch up” despues y ta bay 
toch pa caba un of otro scol. No ta tur ta irresponsabel, tin 
cu si ta carga nan consecuencianan di nan accionnan cu 
responsabilidad y esey ta di elogia y aplaudi. 

Hende ta keda hende y nos tur ta unico y diferente. Ser 
mayor ta adkeri tempo, seriedad, honestidad, capacidad, 
pasenshi, atenshon y hopi amor. 

Y Dios sa cuanto cos mas. Nos no sa cuanto e porcentahe 
ta di studiantenan hoben cu a sali na estado e aña escolar 



aki, pero tin e oficina di “Famia Planea” y of por hiba nan 
yiu muhernan dokter di cas pa pone riba “de pil” of otro 
forma di preveni di sali na estado mucho jong. Nos ta spe- 
ra cu e lesnan den “Biologie y Maatschappij-Leer” ta yuda 
nos hobennan orienta nan mes mihor pa no djies bay tras 
di e “sintimentonan di barbulet den bariga” y tene relacion 
sexual pa loco. 

Probablemente e lesnan ey duna awor bao di otro nomber. 
Sernan humano por sigui expresa cu Dios tin tur cos den 
su man, pero el a duna nos cada un e libertad di scoge y 
huzga pa nos mes. 

Mi no ta puntando dede riba ningun hende, pasobra mi no 
sa con nan bida ta y kico tur nan tin of ta haña merecida- 
mente for di Universo, hopi ta kere den karma, pero ami 
ta gradicido cu mi no tin un yiu “special, of cu autismo of 
handicapped den un of otro forma” pasobra mi no ta ni 
comprende tur e tecnologia cu ta existi awendia, corda con 
pa deal cu muchanan asina. 

Mi tambe ta siña cos nobo, ora mi lesa di casonan asina y 
ta keda impresiona cu mas y mas ta stima tur criacura cu 
sali for di un bariga di e mama. Mi ta corda como mucha 
ora mi a bay bishita un hende na hospital bieu e prome 
biaha cu mi a wak un mucha handicapped. Mi a puntra mi 
mes mil y un pregunta di con e mucha ey a nace asina, sin 
haña contesta. 

Awendia esaki tambe ta manera normal . Naturaleza tin 
su maneranan di pidi atencion ? Nos ta gradici boso awe 
pa boso atencion n’e relato kizas un tiki abstracto aki, nos 
tambe ta siña algo nobo tur dia. 

Tabatin un biaha cu hopi di nos tabata di e pensamento cu 
tur cos perfecto ta di Dios, y locual no tabata perfecto no. 
Pero hasta religion ta cambia dia pa dia. Pero....Dios ta 
bon. Dios semper ta bon. 

Perspectivnan ora pa ora ta menos bon 

Lus di Refineria Isla ta pagando lentamente 


WILLEMSTAD. Di acuerdo cu un relato masha con- 
tradictorio editor dje revista petrolero S&P, Richard 
Rubin, den su columna ayera mainta, e comentarista 
ta anunciá cu PDVSA di Venezuela na plan pa reac- 
tiva e refineria na Corsou otro luna cu petroli importá 
for di tercer paisnan. 

Tanto fuentenan den e compania, sindicatonan y fuen- 
tenan den seno di gobierno ta mencioná esaki pero no 
oficialmene. 

Lidernan sindical dje refineria Isla a reuni na Caracas 
siman pasá cu e funcionarionan dje refineria encabesá 
pa Manuel Quevedo, presidente di PDVSA y kende ta 
ministeri di asuntonan petrolero. 

Un funcionario cu tabata presente ne reunion a divul- 
ga loke nan a papia pero no a identifica su mes. 

Ela conta cu PDVSA tin cu dicidi si nan ta manda 3 
miyon bari di petroli pa produci placa cash pa cubri 
gastonan for di september te december dje aña’ki of 
manda 60 miyon dollar pa honra nan compromisonan 
finansiero cu gobierno. 

Si PDVSA no manda e placa nan ta faya cu nan com- 
promiso of Refineria Isla ta hay’é den posicion di forsa 
mayor y tin cu declara bancarota. 

E refineria ta completamente paralisá pero PDVSA a 
priminti cu nan lo reactivá e refineria cu un lote di 
petroli otro luna pero via intermediario. 

No tin detaye riba ken of kendenan lo ta e interme- 
diario ni e cantidad di petroli cu PDVSA a priminti 
Corsou pa reactivá e refineria. 

Mientras tanto Richard Rubin a bisa cu ela papia cu 
un lider sindical di Refineria di Corsou cu ta doño dje 
refineria y e fasilidadnan na Bollenbaai y ela conta 
S&P Global Platts cu Refineria di Corsou lo tuma en- 
cargo dje operacion na juli bou di direccion di PDVSA. 
PDVSA a bin ta operá e refineria for di 1985 como re- 
sultado di un acuerdo cu Corsou a firma cu PDVSA 
na 1985 bou di guia di hendenan cu tabata forma e 
Mecanismo di Consulta entre Venezuela, Hulanda y 
Corsou. 

Den pasado a renova e acuerdo regularmente pero e 
contract actual ta caduca e aña’ki. 

Tin instalacion di utilidad riba tereno dje refineria cu 


yama CR pero gobierno ta doño di esey. 

E refineria di Corsou tin capasidad pa prosesa 335,000 
barl pa dia pero en realidad no ta alcansá e volumen 
ey pasobra su infrastructuur tin limite. 

E por produci maximo entre 270 mil y 290 mil bari pa 
dia dependé dje tipo di petroli. 

Ultimo dos añanan aki e refineria a sufri impactonan 
cu a afectá su producto y tabatin un candela cu a haci 
daño na nan ekipo di destilacion CD-3 pero principal- 
mente no tabatin petroli pa procesá. 

Ultimo 12 lunanan a cantidad di petroli cu e refineria 
a prosesa tabata casi nulo pa falta di stom y e bóycót 
Mericano contra PDVSA cu no por barca petroli man- 
da otro caminda. 

E falta di petroli liviano y mediano tambe a afectá e 
produccion. 

PDVSA a faya di cumpli cu e contract cu nan tin cu 
gobierno di Corsou y esey a pone cu gobierno ta obligá 
na busca operadornan nobo pa e refineria. 

E perspectiva cu PDVSA lo renoba e contract ta mini- 
mal ora e vense fin dje aña’ki. 

N’e momentonan aki no tin nada concreto tocante un 
operador nobo p’e refineria y Refineria di Corsou no a 
yega na ningun acuerdo cu e companianan internacio- 
nal cu nan tabatin contacto cun’e for di 2016 dia nan a 
cuminsa busca pa remplasá PDVSA. 

Simplemente e ofertanan cu e companianan a haci no 
ta acceptabel pa gobierno di Corsou di acuerdo cu e 
expertonan. 

Aparentemente loke ta stroba un acuerdo ta cu e de- 
mandanan di Refineria di Corsou ta hopi halto. 

Loke tampoco ta positivo ta cu e refineria no ta halto 
riba e lista di prioridad di PDVSA pasobra produc- 
cion di petroli a baha tremendamente na Venezuela y 
bou di e circunstancianan ki no tin sentido pa manda 
petorli Corsou. 

For di aña pasá e instabilidad di e refineria a obligá 
Curoil pa importá combostibel y gas y Curoil a stóp di 
cumpra combostibel na Venezuela pa motibo cu nan no 
por a keda cla tocante di e prijs y pasobra Venezuela 
no por entregá petroli pa motibo dje bóycót di Merca, 

Polis cu a haya schorsing y condena 
penal a sigui cobra salario normal 


Y asina mes ela protesta den Corte 


WILLEMSTAD. E siman aki Corte di Husticia Co- 
mun a tuma desicion riba caso di un polis Hoofdagent 
cu hues penal a condená pa abuso fisico y tortura pa 
cual Mando Policial a schors e pa un aña pero a sigui 
paga su salario normal. 

Loke sl Mando Policial a haci ta bah’e di rango. y ta 
contra di esey e Hoofdagent a protesta pero no a haya 
rason den corte. 

Oficialmente ela haya un castigo diciplinario cu a con- 
sisti di baha di rango. 



Gobierno a bah’e di rango directamente bou di Hoofda- 
gent pero sin baha su salario pero manera ta mas cus- 
tumber cu exepcion, e huristanan sabi di gobierno a 
skirbi cos robes y gobierno mester a coregi e desicion. 
Dia mester a rata e reclamo e polis a anulá su reclamo. 
Alto Mando a schors e polis pasobra ela cometé mal- 
trato, maltrato cu un arma y tortura. 

Despues a schors e polis y na januari 2016 Alto Mando 
a informá e Hoofdagent cu nan tin intencion di dun’e 
retiro y a cuminsa pa schors e. 

Seguidamente corte a condená e polis na un castigo di 
prison di seis luna condicional cu un periodo di prueba 
di tres aña, 240 ora di trabou fórsá y paga uncompen- 
sacion di mil florin na su victima. 

Mientras tanto carta a keda bay bini cu si a schors e, 
ta anulá e schorsing, cu e no por drenta localnan di po- 
lis. Mientras tanto salario ta core keto bay te cu final- 
mente desicion a cay pa bah’e di rango y dun’e rango 


di brigadier durante un aña pero sin baha su salario. 
Mientras tanto den e cartanan cu a bay-bini nan a 
bruwa e funcionnan pa loco pone ‘brigadier’ pa ‘hoofd- 
agent’ y ‘agent’. 

Su abogado a protesta contra e desicion pa bah’e di 
rango pasobra den regla di husticia pa amtenar no ta 
bay pa proba si e amtenar a cometé un delito sino cu 
por determiná cu ela cometé e delito. 

Den e caso aki e polis mester a warda mas cu un aña 
pa sa kico gobierno ta bay haci y regla den casonan 
asina ta cu no ta aplica e castigo mas. 

Hues a dicidi cu e castigo cu e polis a haya ta corecto 
pasobra e delito ta merece un castigo asina. 

Ademas durante su castigo ela sigui cobra normal- 
mente. 

Por lo tanto hues den casi publico di amtenar a re- 
chasá reclamo dje polis y e castigo un aña den rango di 
Brigadier pero kedando cu salario di Hoofdagent. 



S1NTON1SA TUR MERDIA, 
RADIO CALACTICA 99.9 
PA SCUCHA NOTICIA PRESENTA PA 




VICTOR (TOKO) WINKLA4R, 
ALEXA WERLEMAN y SIMON ARENDS. 

Cliente regular den corte 

Clinica Capriles no kier tin nada di 
haber cu Dutley Schoobaar 


WILLEMSTAD. Atrobe e cuidadano Dutley 
Schoobaar di 37 aña di edad tabata den sala di corte 
pa continuá cu tratamentu di su caso. 

Anteriormente corte a consultá cu vários profecional 
riba e circunstancia mental di Dutley Schoobaar. Ta- 
bata dr. Heytel kende anteriormente tabata person- 
almente den sala di corte y a splica ampliamente di e 
situacion di Dutley Schoobaar. 

Tambe un otro profecional femenino, esta un sikólogo, 
pero esaki a duna consehonan diferente. 

Dutley Schoobaar ta un persona cu sa bira sumamente 
violento y agresivo, pa comportá di un forma super 
peligroso. E ta un adicto cu sa mira cosnan straño, pa- 
sobra droga sa cambia e hendenan aki su orientacion 
completamente. 

Den e caso di Dutley Schoobaar ta loke sa sosodé cu 
hopi frecuencia. Tabata dia 20 di séptémber 2018 cu 
Dutley Schoobaar a bati un otro cuidadano cu un pida 
hero casi pa mata. 

E slanan cu Dutley Schoobaar a propiná e victima a 
kibra rebchi, crea fracturanan na pia, brasa y otro 
partinan di curpa pero Dutley Schoobaar a hustifica 
e acto acusando si contrincante di uzo di e arma aki. 
Segun Dutley e hómber cu ela bati pa mata a hórta 
su pertinencianan y Dutley Schoobaar a rabia asina 
tanto cu el a maltrata e hómber aki teriblemente. 

Den sala di corte dialuna a sali na cla cu clinica 
Capriles pa nada di mundo no kier tin nada di haber 
cu Dutley Schoobaar, e hómber aki ta super violento 
y peligroso. 

Den pasado caba cllnica Capriles a pasa momentonan 
teribel cu Dutley Schoobaar y netamente e mal exper- 
encia aki a pone cu e instituto aki ta couteloso y rlgido 
versus di Dutley Schoobaar. 

E peticion tabata pa dun’é TBR y por lo general un 



persona asina ki lo mester keda interná den clinica 
Capriles, pero no way! Clinica Capriles pa e siguridad 
interno, esta pa proteccion di trahadó y pashéntnan 
no kier tin nada di haber cu Dutley Schoobaar. 

Den prizon cosnan ainda ta bay basta bon, pero asina 
cu Dutley Schoobaar hay’é den libertad y e por consumi 
droga y alcohól manera sa sosodé, Dutley Schoobaar 
ta cambia bira super peligroso. 

Hues dialuna a tuma e desicion pa laga Dutley 
Schoobaar ta bou di curatela y como tal interná den 
prizon mes pa un periodo di 2 aña, aplicando e medida 
di TBR. 


Eligio mester bolbe 
presentá dilanti di hues 

WILLEMSTAD. Un enorme cantidad di droga 
Eligio M di 43 aña di edad a keda gará cuné. Abogado 
mr. Jan Prevo resientemente a haya Eligio como kli- 
ente. E abogado a bisa hues dialuna cu e mester di e 
tempo nesesario pa studia e caso y pa prepará e defen- 
sa debidamente. Segun hues ta trata aki di un enorme 
cantidad di droga cu a haya Eligio M cuné. Ministe- 
rio Publico a haya cu mester scucha e acusado aki su 
ruman muhé tambe. Enfin a keda cu tratamento di e 
caso lo ta dia 19 di augustus binidero. 

Caribbean Airlines 
ta introduci ruta 
Trinidad & Tobago 
pa Corsou 

WILLEMSTAD - Oficina di Turismo di 
Corsou a participá cu entrante dia 2 di au- 
gustus awor lo tin un coneccion aereo nobo 
entre Trinidad & Tobago y Corsou. 
Pendiente di aprobacion di autoridad di avi- 
acion, Caribbean airlines lo sali dialuna 
y diabierna for di T&T 11.55 di mainta 
retornando su base 2.35’or di atardi. 
Departamento di MEO a papia cu repre- 
sentantenan dje compania for di aña pasá 
pa hinca e avion nan programa di boelo cu 
pa cordiná tur cos cu instancianan local. 


Siliomar sentenc i 
na dos aña preso pa 
uso di droga 

WILLEMSTAD. E cuidadano Siliomar 
di 23 aña di edad dia 26 di novémber 2018 
a purba exportá 900 gram di cocaina manda 
Amsterdam. E1 a hacié dor di pone un pakete 
riba póst cu tabata contené e droga. Auto- 
ridadnan na Hato a cay ariba cu den e pa- 
kete tabatin un póchi cu claramente tabata 
manipulá y na momento cu a bay wak mas 
despes a cay ariba cu enbérdad ta intento pa 
pasa droga. Siliomar a mencioná nómbernan 
di “Papito” y Curt cu lo el a bay haci fabor y 
di kendenan el a mustra autoridad na unda 
nan ta biba pero Siliomar mes no ta un ‘brave 
jongen’ y no ta un desconoci pa autoridad- 
nan, pasobra den pasado caba e tabata meti 
den problemanan cu husticia. 

Ta parse tambe cu Siliomar ta adicto na dro- 
ga, pero no kier yudansa pa stóp cu su adic- 
cion. Hues mr. Edelenbos scuchando tur loke 
a bini padilanti a conclui finalmente cu un 
castigo di prizon di 24 luna incondicional pa 
Siliomar. 




Lama calmo, cla, 
transparente, no contamina. 

A para bira bruto, cu olanan 
halto cu ta suta cada bez 
contra su barancanan fuerte cu 
ta bringa pa no tambalia. 
Baranca firme cu ta lucha 
contra e olanan furioso yen di 
scuma blanco, pa no sucumbi. 
Pero cu a lo largo no a logra 
resisti, a basha den otro 
manera nos Puente Natural. 

Diescinco aña despues, 
contemplando e bista na cant’i 
lama: tur e splendernan a 
garna bula bai cu e biento, 
plama henter den e universo? 
Un deseo grandi ta drentabo pa 
tuma bo pensel, pinta e cuadra 
di e paisahe bunita, graba den 
bo mente, cu semper tabata un 
simbolo grandi di bo pais. 

Un anhelo ta drenta bo curazon 
di por ta biba den cuentanan di 
hada, rebiba bo obra pinta. 
No ta restabo nada otro cu 
pen y papel pa desahoga un 
sentimiento fuerte di: 
mare cu e lo portabata 


Perde un ruman asina stima 
a nifica di perde e balans 
den nos hugar. 

Nunca mas e la bira mescos. 
Semper nos a sigui sinti 
Judella su falta. 

E tabata tin un lugar special 
den hopi di nos curason. 


Nos ta invita bo pa 
un Santo Sacirficio 
di misa 

recordando e di 
15 aña di 
fayecimento di 
mi yiu, nos 
ruman, famia y 
amiga stima: 



Judella 

Geerman 

Hoben di 16 aña a 
ocaciona accident mortal 



WILLEMSTAD. Dialuna 17 juni 2019, alrededor 
di 14.45’or, Central di Polis a dirigi un unidad pa Ca- 
minda Mgr.Dr. Amado Romer pa un accident di trá- 
fico, caminda tin un persona heridá. 

Na yegada di e promé unidad, e la topa un hóben ben- 
tá abou for di conocemento cu sla na pecho, banda di 
un SUV. 

For di investigacion cu polis a realisá na e sitio, a sali 
na cla cu tres hómber tabata den un SUV coriendo 
riba Caminda Mgr. Dr. Amado Romer den direccion di 
Helmin Magno Wiels Boulevard. Probablemente door 
di velocidad halto, chauffeur di e vehiculo a pérdé con- 
trol riba e stuur, baha for di caminda, core den scual, 
pa despues subi caminda bék y bólter. Den e manio- 
bra aki, dos ocupante cu tabata sintá den e vehlculo 
sin faha di seguridad bistl a keda bentá riba caminda. 
Consecuencia di esaki ta, cu e vehlculo a bólter riba 
un di e ocupantenan. Debl na e impacto aki e victima 
a ricibl lesion na su pecho y a fayesé na e sitio. Alred- 
edor di 16.00’or dóctor di polis a constatá morto di Lu- 
wendrick Akil Jeremmy Martha, naci na Corsou dia 
31 decémber 2004. 


Na e sitio polis a detené chauffeir di e vehlculo e hóben 
Q.J.S. naci na Corsou, di 16 aña di edad, y a present’é 
dilanti un Fiscal Auxiliar cu a ordená su encarsela- 
mento pendiente di mas investigacion. 

Polis y Ministerio Publico ta suplica tur automobilista 
pa na momento cu bo ta manehá un vehlculo, pa per- 
cura pa tanto bo mes como tur co-ocupante, tin nan 
faha di seguridad bisti. Esaki por minimalisá heridan- 
an di gravedad y te hasta cu por resultá fatal, den caso 
di un impacto fuerte. 

Despues di basta presion 

Ministerio Publico a 
entregá pasaporte 
di Theo Heyliger pe 
por biaha pa Merca 


PHILIPBURG. Cu un exprecion triunfal riba su cara y compañá pa 
como dos dozijn di simpaticante di e lider politico mas popular na Sint 
Maarten, dialuna casá di Theo Heyliger, a bay tuma pasaporte di su 
casá pe por biaha pa Merca pa tratamento medico. 

Grisha Heyliger Marten a lucha insistentemente y a bati na porta di 
autoridadnan hudicial pa por a haya e pasaporte y ela logra dialuna 
tardi. 


E Ministerio Publico a kita su pasaporte pa e no biaha bay sin au- 


Auj^fra 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristeza na nos curazon pero conforme cu 
boluntad di dios nos ta participa fayecimento di 



Fridoline 
Veronica Fingal 

*28-01 -1940 +15-06-2019. 

Viuda di: +Mario Hose Vos 

Rumannan: 

+Pedro “Sain” Fingal y Yolanda Fingal Querero y Famia. 
+Feliz Fingal y +Lucia Fingal Tromp y famia 
+Freddy Fingal 

+Olivia Maduro Fingal y +Ogenio Maduro y famia 
+ Casimiro Ricardo Fingal 
Charles John Fingal y famia 
Gertruida Helen Fingal y famia 

Sobrinonan y Subrinanan. 

Primo y primanan, comer y compernan, ihanan. 

Ayudantenan: Mery, Paula, Suzy, Irinia, Zulaika, Rubiela. 

Amiganan, amigonan, bisiñanan y ex-coleganan di 
Aruba Bank. 

Famia: Fingal, Querero, Tromp, Maduro, Hek, Hieroms, 
Colina, Ridderstap, Holsman, v/d Biezen, Rojer, 

Quandt, de Windt, Kelly y demas famia. 

Nos ta pidi disculpa si den nos tristeza nos por a lubida 
un of otro famia of conocir. 

Ta keda invita pa acto di entiero cual lo tuma lugar 
diahuebs 20 juni 2019 for di 9:00am pa 11:00am na 
Aurora Funeral Home y despues pa Santana na Playa. 

Occasion pa condolencia ta na Aurora Funeral Home 
diaranson 19 juni 2019 for di 7:00pm pa9:00pm. 

Nos ta lamenta cu despues di entierro nos no por ricibi 
bishita di condolencia na cas. 


torisacion despues cu nan a lag’é den libertad condicional pa busca 
tratamento medico. 

Grisha Heyliger a declara cu for di dialuna ela condiciona su mes pa 
cada ora cu pasa e bati na porta di fiscal te ora e entregá e pasaporte. 
Y e táctica a funciona y awor Theo Heyliger por solicita un visa med- 
ico pa tratamento na Merca. 

E mester a aplica un visa medico pasobra su visa ESTA a ser eliminá 
for di e sistema electronico Mericano. 

Heyliger kier biaha pa Boston, Massachusetts, pa busca cura pa e 
inicio di cancer na nier y e intencion tabata p’e biaha cu su casá den 
weekend pasá. 

Nan mester a cancelá e biahe pasobra e hefe Hulandes dje team di 
anti-corupcion na Sint Maarten, Jeroen Kuipers no kier a entregá e 
pasaporte si e no tin tur detaye. 

Lugá a resultá cu casá di Heyliger a duna e polis tur informacion 

Kuipers a tuma nota dje recla- 
mo cu e ta strobando Heyliger 
pa biaha y a refutá cu ta su 
oficina a eliminá e visa ESTA. 
Esey ta Merca so por haci. 

E comando anti-corupcion lo 
no stroba Heyliger pa biaha 
pa Merca pero nan mester di 
prueba cu e tin reservacion na 
un hospital y ken ta bay traté 
y pakico. 

Kuipers a declara cu e no a 
haya tur informacion y p’esey 
no por a entregá e pasaporte 
pero casá di Heyliger a des- 
baratá su mentira ya cu ela 
manda tur detaye unda Hey- 
liger ta bay, pa cuanto tempo, 
cua hospital y cua doctor lo 
trat’é. 

(ta colór di carsonsiyo dje doc- 
tor só casá di Heyliger no por 
a duna e hefe di comando anti 
corupcion). 




Aufora 

Nos ta anuncia fayecimento cristianamente di: 



Aron James Verschuur 

“Pa”, “Viejo”, “Papi”, “Papa” 
^28-01-1951 - tl 7-06-2019 


Na nomberdi su casa, yiunan, nietonan, rumannan, 
sobrinonan, amigonan y demas famia ta invita pa e 
acto di condolencia y despedida diasabra 22 di juni 
2019 di 9’or pa 11 ’or di mainta na Aurora Funeral 
Home, sigi pa e acto di cremacion. 

Enbes di flor of krans un donacion pa 
Koningin Wilhelmina Kanker Fonds 
lo ta altamente aprecia. 

Despues di entiero no ta ricibi bishita di 
condolencia na cas. 

“Señor ta mi wardador, mi’n tin falta di nada 
Den cunucu di yerba berde, E ta ponemi sosega 
E ta hibami na awa trankil, pa mi bolbe haña forsa” 

Salmo 23 

Cu inmenso dolor na nos curason, nos ta anuncia fayecimento di 
nos esposa, mama y wela stima 

Sra. Rosa 
Caritina 

Tromp - Franken 

Miho conoci como ‘Rosa di Tilin’, ‘Jójo’ of ‘Jójochi’ 

*6 October 1941 -1 14 juni 2019 

Na nomber di su: 

Mayornan: t Estefanus y t Emilia Franken - Henriquez. 

Esposo: Victorino ‘Tilin’ Tromp. 

Yuinan: 

Rosemarie ‘Roosje’ y Gilles van Dalen - Tromp. 

Raiza y Mariano ‘Maikel’ Geerman - Tromp. 
t Rino Tromp. 



Tur cos aki na mundo tin su ora y su tempo, 

Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora pa 
odia, 

Ora pa guerra y ora pa paz” 

Predicador 3:1,2, 4, 7, 8 

Cu inmenso dolor na nos curason, pero conforme cu 
boluntad di Dios y agradecido pa tur locual e a hasi y 
nifica pa n os, nos ta anuncia cu a fayece 
nos mama, wela y ruman stima 


Sra. Monica 

Filomena 

Croes-Kelly 

*04-05-1943 - tl 5-06-2019 

Yiu di: 

tSimon y tAnna Kelly 



Nieto/a nan: 

Karenza Geerman, Jherino van Dalen, Kelvin Geerman. 


Casa: 

Vicente Croes 


Manera nieto: Steve Geerman. 

Ruman nan: 
t Shon Tin Franken. 

Marcelino y Maxima Franken - Schwengle. 
Vda. Lourdes Croes. 


Yiunan: 

Alexander y Eveline 
Vincent y Mayra 
Michel y Jennely Croes 


Subrino/a nan: Geoffrey y Betty Franken y yui nan, Leandra y 
Alexander van Dalsen - Croes y yui nan, Lizandra Croes y Ludmila 
Geerman y yui nan, Leonuar Croes y Chanin Escobar y yui. 


Nietonan stima: 
Joshua y Lindsay 


Señor ta mi wardador, mi’n tin falta di nada. 

Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa.” Salmo:23 

Cu inmenso tristeza na nos curazon, nos ta participa 
fayecimeto di: 

Sra. Maria 
Kelly-Winterdaal 

Cariñosamente jama” machi/ maimai” 

*10-11-1930 tl 5-06-2019 



Nomber di mayornan: 

-i-Teofilo (Beto) y + Ida Winterdaal 

Nomber su casa: Paulito (Poly) Kelly 

Na nomber di: 

Su yuinan: Ady Kelly 
+ Nemencio (Mis) Kelly 
Mariana (Mani) y Roman Kelly 
+ Roberto (Robby) y Nelly Kelly 
Vicente (Kado) y + Ondina Kelly-Hidalgo 

Su Rumannan: 

+ Simona y+ Dufi Rasmijn y famia 

Luisa y + Chido Feliciano y famia 

Lucia Winterdaal 

Olga y Lee Franken y famia 

Rita y + Alex Werleman y famia 

+ Ale Winterdaal 

+Felis Winterdaal 


Tantay omo nan: 
t Angela Henriquez y yui. 
t Catarina y t Mario Loefstok y yui nan. 

Vicente y t Petra Henriquez y yui nan. 
t Stefan y Luisa Henriquez y yui nan. 
t Hacinta Henriquez. 
t Catrien y t Juan Tromp y yui nan. 

Cecilia y Juan Zievinger y yui. 

Iha nan: Winni Arends, Mirna Henriquez, Chideta Maduro, Gina 
Tromp, t MariaTromp, VilmaTromp. 

Famia na Curaçao: Chencho y Gladys Brigitha, Irena y Crismo 
Antersijn, AndriaThompson. 

Bon ayudante di famia: Theo Zievinger. 

Primo y prima nan, swa y cuña nan, amigo y amiga nan, comer y 
comper nan, su bon bisiña nan y demas famia: Franken, Tromp, 
van Dalen, Geerman, Henriquez, Jacobs, Schwengle, Croes, 
Arends, Bernadina, Britten, Christian, Dijkhoff, Hart, Falconi, Faro, 
Figaroa, Gomez, Kelly, Loefstok, Maduro, Quandus, Ruiz, Trimon, 
Zambrano, Zievinger, Baarh, Dania, Ridderstaat, Schroevers, 

Brasz, Antersijn, Brigithay Thompson. 

Na tur empleado di Huize Maris Stella SABA, afdeling Ixoria. 

Na un y tur cu tawata cu famia di ora cu nos querida Rosa a 
drenta Maris Stella y te na su ultimo rosea. 

Famia ta invita tur amigo, bisiña y conoci nan pa asisti na e acto di 
entiero cual lo tuma lugar diasabra 22 juni 2019 pa 4’or di atardi 
saliendo for di Misa Santa Anna pa santana Catolico na Noord. E 
resto mortal lo ta resposa for di 2’or di atardi den Misa Santa Anna 
na Noord. 

Oportunidad pa condolencia lo ta diahuebs 20 juni 2019 for di 7’or 
pa 9’or di anochi na Tanki Flip 55-A, cas di su yui muhe Raiza 
Geerman -Tromp. 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si pa un of otro motibo nos por a 
lubida un of otro famia y conoci den nos tristesa. 

Lo tin un box disponibel pa Huize Maris Stella. 


Rumannan: 

tSimon, Cecilia Kelly y famia 
tPedro, Cicilia Kelly y famia 
Regina Kelly y famia 
tMaria , tJoy Maduro y famia 
Theresifa Gibson y famia 
Jacintha Kelly, Miguel Croes y famia 
Andrea, tFelis Kelly y famia 
Lena, tLeo Hetharia y famia 
tRosa, Frans Wolff y famia 
Stanley Kelly y Nelly 

Suegra: 

Lucrtecia y Nadi Yarzagaray 
Cuñanan: 

tMatilda Luidens y famia 
Imelda Croes y famia 
Cora Croes y famia 

Swa: 

Nicolaas Croes y famia 

Ta invita tanta y omo, prima y primonan, sobrina y 
sobrinonan y demas famia: Kelly, Croes, Faro, Wolff, 
Tromp, Figaroa, Gei, Khalil, Perez, Flanegin y Eduardo 
pa e acto di despedida cu ta tuma lugar diahuebs 20 di 
juni 2019 di 2 pa 4’or di atardi, despues siggi pa acto 
di cremacion. 

Ta duel nos cu despues di entiero no ta ricibi bishita di 
condolencia na cas. 

Despensa nos si den nos tristeza nos por a lubida di 
menciona un of otro famia. 

Lo tin un misa pa Descanso di nos defunto diahuebs 
20 di juni 2019 pa 7’or di anochi na misa Pro Catedral 
San Francisco na Playa. 


Nieto y Nietanan: 

Eugene kelly 

Angeline Kelly y Cesar De mey 
Eduardo y Anette Kelly -Wester 
Melinda (Marlin) y Gilbert (Glbi) Kock-Kelly 
Mellna (Ayring) y Mario (Shatl) Kelly 
Wllbert (Alvino) Kelly 
Zulelka y Endy Leon-Kelly 
Suhalla Kelly 

Kelvi y Esmeralda Martlnez Hldalgo 

Blsanleto y Blsanletanan: Endrick, Endrienne, Rendolph, 
Sullenne, Rlchenel, Amgene, John-Paul, Joshua, SJayden, 
Jaydelln, Rlchmar, Igmar, Slgmar, Gillery, Gllllanne, Gllmery, 
Raquel 

Tartaranleta: Alayna 
Swanan: 

+ Martln y Yolanda Kelly y famla 
Franslco y + Pina Kelly y famla 
Mario y Anna Kelly y famla 
+ Chal y Relna Kelly y famla 
Jan Kelly y Edlth y famla 

Sobrinoy Sobrinanan. 

Famla: Kelly, Wlnterdaal, Werleman, Franken, Fellclana, 
Hldalgo, Leon, Kock, Rasmljn, Croes, De mey, Boekhoudt, 
Erasmus, Dlrksz, Samson, Wester, Gomes, Martlnez Hldalgo 

Grupo dl oraclon di Blue Army 

Ta Invlta pa e acto dl entlero cu lo tuma lugar dlaranson 19 dl 
junl 2019 di 2 pa 4 di atardl na Aurora Funeral Home, despues 
sallendo pa Santana na Paradera. 

Nos ta pidi dlsculpa den nos momento dl tristesa por a lublda 
famla.Nos no ta reclbl bishlta dl condolencla na cas. 
































AWEMainta 


Diaranson, 19 juni 2019 




Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 

LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 
















